Erste banka u 2021: Rast dobiti i operativnih prihoda, niži troškovi rizika - Ulcinj info\nErste banka u 2021: Rast dobiti i operativnih prihoda, niži troškovi rizika\nRast dobiti je rezultat nižih troškova rezervisanja i povećanja prihoda\nDepoziti porasli za 10,5% u odnosu na 2020,u blagom porastu i ukupni krediti\nBroj korisnika elektronskog bankarstva porastao 16,4%, dok je uslugumobilnog bankarstva Erste mBanking koristilo 21,9% više klijenata fizičkih lica\nPodgorica – Erste Bank AD Podgorica (Erste banka) je u 2021. godini ostvarila 6,9 miliona EUR neto dobiti, oko 35,8% više nego u prethodnoj godini, što je efekat smanjenja troškova rezervisanja za potencijalne kreditne gubitke i rasta operativnih prihoda.\n„Tokom 2021. godine Erste banka je zadržala stabilnost i kvalitet poslovanja, pružajući klijentima adekvatnu finansijsku i savjetodavnu podršku, ulažući u inicijative koje doprinose razvoju i šire društvene zajednice. Broj klijenata je nastavio da raste nesmanjenom dinamikom. Nakon uvođenja Apple Pay usluge, klijentima mlađim od 18 godina ponudili smo besplatan transakcioni račun uz niz besplatnih pratećih usluga“, rekao je Aleksa Lukić, predsjednik Upravnog odbora Erste Bank AD Podgorica. „I u narednom periodu u fokusu će nam biti ulaganje u razvoj savremenih i pristupačnih rješenja koja klijentima donose bolja korisnička iskustva i mogućnost kvalitetnijeg upravljanja vremenom i novcem, kao preduslova za sticanje finansijskog zdravlja“.\nRizični profil Erste banke u 2021. godini bio je na veoma zadovoljavajućem nivou, posebno imajući u vidu posljedice izazvane pandemijom i očekivanim rastom NPL-a, a koji je na kraju godine u Erste banci iznosio 5,98% (2020: 4,5%). Banka je blagovremeno prilagodila poslovanje i ojačala finansijsku poziciju u susret potencijalnom usložnjavanju situacije. Poslovnu godinuzavršila je kao dobro kapitalizovana banka, sa koeficijentom solventnosti od 23,62% (2020: 22,85%), a koji je znatno iznad zakonskog minimuma od 10%.\nNa kraju 2021. godine ukupna aktiva banke je iznosila 672 miliona EUR, što je 5,2% više nego na kraju decembra 2020. godine, kada je iznosila 638,8 miliona EUR. Ukupni depoziti klijenata povećani su za 10,5% u odnosu na 2020. godinu i dostigli su 415,3 miliona EUR. Neto krediti klijentima su iznosili 425,1 milion EUR i blago su porasli u odnosu na 2020.\nU sektoru stanovništva, broj klijenata je nastavio da raste i na kraju 2021. godine dostigao je oko 118 hiljada, što je 5,4% više nego u prethodnoj godini. Broj ukupnih računa klijenata porastao je za 5,8%, broj računa za uplatu penzija za 1,5%, a broj računa za uplatu zarada za 7,6%. U plasmanima u segmentu stanovništva, najveće učešće imali su gotovinski krediti i stambeni krediti.\nUslugu elektronskog bankarstva Erste banke je tokom 2021. koristilo 10,7 hiljada klijenata, što predstavlja rast od 16,4% u odnosu na 2020.godinu. Broj korisnika mBanking uslugeza fizička lica na kraju 2021. godine je 8 hiljada, što predstavlja povećanje od 21,9% u odnosu na prethodnu godinu, dok je broj naloga porastao za 25,6%.\nU domenu kartičnog poslovanja, tokom 2021. godine je zabilježen rast od 9,4% u broju aktivnih kartica, na 69,7 hiljada.Ukupan promet ostvaren platnim karticama Erste banke u 2021. u odnosu na 2020. je takođe porastao, za 14,2%.


Ova iz „Torlaka”, koja je na proveri u Agenciji za lekove i medicinska sredstva, trovalentna je, sadrži dva tipa A i jedan tip B virusa.\nV. d. direktora „Torlaka” dr Vera Stoiljković ističe da će se trovalentna vakcina proizvoditi svake godine.\n„Svake godine će se proizvoditi trovalentna vakcina, u zavisnosti od sojeva koje preporuči SZO. Jednom osvojena tehnologija u proizvodnji vakcina je osvojena tehnologija i ona će se nadalje ponavljati. Sojevi će se menjati u skladu sa potrebama, odnosno sojevima koje daje SZO”, navla je dr Stoiljković.\nU specijalnoj laboratoriji u „Torlaku” u ovom trenutku može da se proizvede 150.000 vakcina. Međutim, iz godine u godinu taj broj će se povećavati do maksimalnih pola miliona doza.\nOd 2004. godine, od kada „Torlak” ne proizvodi vakcinu protiv gripa, izgledalo je kao da se u ovom Institutu u vezi s tim ništa ne dešava.\n„Četrnaest zemalja je finansirano u smislu izgradnje proizvodnih pogona, opremanja pogona i obuke ljudstva, ali im nije data gotova tehnologija, tu tehnologiju je svaka zemlja posebno trebalo da osvoji. Mi smo kroz ta sredstva osvojili tehnologiju i za još jedan korak došli do savremenije vakcine“, objasnila je dr Stoiljković.\nTo što „Torlak”, zahvaljujući opremi, stručnjacima i osvojenoj tehnologiji, može da proizvodi vakcinu protiv sezonskog gripa, znači još nešto: u slučaju pandemijskog gripa može da proizvede i tu vakcinu,u količinama koje su potrebne Srbiji.


OSCE: Nastavak razdvajanja po etničkim linijama na bh. izborima\nIzbore održane u nedjelju u Bosni o Hercegovini karakterisala je stvarna konkurencija, ali i nastavak segmentacije po etničkim linijama, zaključili su posmatrači misije OSCE-a.\nDugogodišnje razlike oko zakonskog okvira ostaju, a nedavne reforme zaustavljene su zbog političkog nesaglasja, što dodatano podriva povjerenje u javne institucije, saopšteno je.\nGlasačima je ponuđen veliki izbor kandidata, koji su imali mogućnost slobodne kampanje, no oni su se više fokusirali na lične napade i širenje straha, nego na gušenje političkih alternativa. Zavisnost medija od političkih i ekonomskih interesa vodila je do pristrasnog pokrivanja izbora, a često i pokušaja uticanja na glasače da podrže aktuelne kandidate.\nCheryl Gillan, šefica delegacije posmatračke misije Parlamentarne skupštine Savjeta Evrope (PACE) rekla je da žale što su se izbori još jednom održali uz kršenje Evropske konvencije o ljudskim pravima i na bazi etničke diskriminacije.\n“Delegacija takođe izražava razočarenje zato što je izborna kampanja ostala podijeljena po etničkim linijama”, navela je Gillian.\nFrank Engle, šef evropske Parlamentarne delegacije je rekao da su kredibilni izbori održani i da će imati rezulat>\n“Sada je izazov na političkim akterima BiH da osiguraju da rezultat iskoriste za opšte dobro, a ne pojednične interese”.\nPosmatrači OSCE takođe navode da su čuli ponovljene primjedbe na tačnost registra Centralne izborne komisije, naročito kada je riječ o preminulim glasačima, koji su i dalje na listama. Konstatuje se takođe da su sumnjivi slučajevi, glasanja potom predati tužilaštvu.


Prizor zabeležen u blizini mesta Idomeni, 15. mart 2016.\nSa zatvaranjem granica, izbeglice su sve više izložene nasilju i zloupotrebi krijumčara ljudi, poručeno je sa okruglog stola u Beogradu o bezbednosti izbeglica. Zbog toga je, kako je zaključeno, potrebno da zemje na izbegličkoj ruti unaprede sistem njihove zaštite.\nU toku 2016. godine u Srbiji je registrovano 98.360 izbeglica i migranata, pokazuju najnoviji podaci Ministarstva unutrašnjih poslova Srbije. Od njih je 1.574 lica izrazilo nameru za traženjem azila, dok je izdato 96.116 potvrda o tranzitu.\nProtiv 670 osoba podnete su prekršajne prijave zbog ulaska na nedozvoljeni način, tako što su sami organizovali prelazak državne granice ili su nekome platili da ih ilegalo sprovede.\nTi ljudi su, kaže Mitar Đurašković iz MUP-a Srbije, u najvećoj opasnosti.\n"Želimo da se uskladimo sa propisima Evropske unije i da kriminalizujemo pomoć prilikom ilegalnog prelaska državne granice, da i samo omogućavanje ilegalnog prelaska državne granice bude krivično delo, a da oni koji to čine iz koristoljublja, što je sada situacija, budu kažnjeni novčano i kaznom zatvora", navodi Đurašković.\nTrenutno je u Srbiji oko 2.000 izbeglica koje je zatekla nova situacija na migrantskoj ruti. Zabeležen je porast zahteva za azil kojih je više od 800 u prva dva meseca ove godine, i skoro 400 u martu. Svi koji sada pristižu, a njih je u odnosu na ranije mali broj, došli su uz pomoć krijumčara ljudi.\nSa okruglog stola u Beogradu, 15. mart 2016.\nHans Firdrih Šoder, šef UNHCR-a u Srbiji, rekao je da izbeglice ne smeju biti ostavljene na milost švercerima i kriminalcima.\n"Zato im je sada potreban adekvatan smeštaj, za neko malo duže vreme. Trebaju im socijalna podrška, informacije i saveti na osnovu kojih će sami odlučiti o svojoj sudbini. Zato što ne mogu, kao ranije, bez većih problema da prolaze granice do svog cilja. Naravno, važno je da imaju pravni status, vlasti treba da im ga omoguće dok oni borave ovde u Srbiji. I mi im, u saradnji sa vlastima i civilnim sektorom, pomažemo da pronađu perspektivu za budućnost", ističe Hans Firdrih Šoder.\nEksploatacija i krijumčarenje migranata kopnom, morem i vazduhom sve je učestalija nakon promene politika država na izbegličkoj ruti i novih kriterijuma za izbeglički status. U Srbiji je prošle godine podnet rekordan broj krivičnih prijava, čak 759, protiv 1.177 lica koja su krijumčarila 8.068 osoba.\nSanja Kljajić, direktorka Centra za zaštitu žrtava trgovine ljudima, objasnila je da je teško reći koliko izbeglica u Srbiji je izloženo tom problemu jer su samo u tranzitu.\n"Pretpostavljamo da među njima ima mnogo onih koji su regrutovani za eksploataciju u zemljama destinacije. Međutim, da bi se dokopali cilja nerado govore o svojim problemima i teškim sudbinama. I kada nam ljudi na terenu prijave slučajeve, dok nas pozovu i dok mi stignemo, moguće žrtve su već pobegle da bi što pre napustile teritoriju Srbije", kaže Kljajić.\nKao izbeglice više ne dolaze samo mlađi muškarci, već su u pitanju čitave porodice, žene i deca koje krijumčari eksploatišu. Mnoge porodice su razdvojene, zbog čega UNHCR intenzivno radi na njihovom ponovnom spajanju.\nŽan Daniel Ruh, ambasador Švajcarske u Srbiji rekao je da evropska politika prema izbeglicama sada deluje na tri fronta.\n"To su oživljavanje političkog procesa u Siriji, nastojanje međunarodne zajednice da pomogne zemljama u susedstvu Sirije da smeste izbeglice i postizanje dogovora sa Turskom. Krajnje je vreme da sve zemlje Evrope pokažu solidarnost i pomognu Grčkoj koja je najviše opterećena prilivom izbeglica i dogovore njihovu relokaciju", zaključio je Ruh.\nZarada krijumčara ljudi, prema podacima Evropola, procenjena je na četiri milijarde funti.


Turistička agencija TURISTTRADE - Sve šta ste želeli da znate o destinaciji Polihrono\nNo, bez obzira u koju opciju da poverujete, činjenica je da ćete tokom letovanja u Polihronu imati prilike da uživate u 7 kilometara dugoj plaži, čiji se deo proteže duž čitavog mesta i koja se smatra jednom od lepših gradskih plaža na teritoriji Halkidikija. Pored brojnih atrakcija za najmlađe, na nekim njenim delovima postoje i organizovane sportske aktivnosti, tako da će svaki turista pronaći nešto za sebe.\nPolihrono spada u red živopisnih gradića, koji neosporno ostavlja pozitivan utisak na turiste, a od glavnog grada grčke oblasti Makedonija, Soluna, udaljen je oko 90 kilometara. A u samom mestu postoje brojni smeštajni objekti različite kategorizacije, tako da svako ko želi da letnji odmor provede u Polihronu ima mogućnost da odabere apartman baš po svojoj meri. Celokupnu ponudu vila možete videti na sajtu naše agencije www.turisttrade.com.\nAko se odlučite za letovanje u Polihronu, možete biti sigurni da se nećete pokajati, i to ne samo zbog cena koje su i više nego povoljne, već i zbog činjenice da ćete osetiti sve čari pravog odmora. A pod tim najpre mislimo na noćni život, koji u ovom grčkom letovalištu nije naročito razvijen, tako da nećete imati problem sa bukom, to je sigurno. Naravno, prisutni su brojni ugostiteljski objekti u kojima ćete sasvim sigurno uživati.\nTrebalo bi da znate i da se u Polihronu osim brojnih prodavnica suvenira i mešovite robe, nalaze i supermarketi, pekare, poslastičarnice i mesare, a u mestu postoje i apoteke i ambulanta.\nVrlo je zanimljivo pomenuti i to da turisti koji se odluče za letovanje u Polihronu imaju brojne mogućnosti za odlazak na izlete, bez obzira da li na odmor idu organizovano preko naše turističke agencije – autobusom, ili pak sopstvenim automobilom. Okolina ovog grčkog letovališta je izuzetno zanimljiva, a pod tim ne mislimo samo na obilazak Soluna, koji sasvim sigurno ima mnogo toga da ponudi svakome, počev od srpskog vojničkog groblja “Zejtilnik”, koje je obavezno mesto za obilazak kada su turisti iz Srbije u pitanju, preko Aristotelovog trga, pa do čuvenog akva parka “Waterland” i mnogih drugih turističkih atrakcija.\nA dok provodite leto u Polihronu, možete da odete na izlet brodićem (isplovljava iz Pefkohorija) i uživate u krstarenju zalivom Toroneos i njegovom nadaleko čuvenom plavetnilu, uz posetu Neos Marmarasu, roštilj i piće na brodu, kupanje na nekoj od najlepših plaža Halkidikija, kao i pristajanje pokraj ostrva Kelifos (u prevodu „oklop, ljuska“, jer ostrvo ima oblik kornjače). U blizini Polihrona je i poznato jezero Mavrobara, a nedaleko od ovog grčkog letovališta su i mesta Kalitea, Hanioti i Pefkohori, kao i jedna od najpoznatijih plaža Halkidikija, odnosno poluostrva Kasandra, koja nosi naziv “Ksenija”.\nČak i da se ne odlučite da obilazite okolinu ovog mesta, u Polihronu ćete sasvim sigurno moći da uživate sve vreme boravka, jer u njemu ima mnogo kafića i grčkih taverni koje možete da posetite, odnosno da uživate u bilo kom delu njegove dugačke plaže, mada je već i sama činjenica da ste u Grčkoj dovoljan razlog za uživanje.


Kurs i obuka - kako da se zaštitite od trgovinskih rizika\nKako da se zaštitite od trgovinskih rizika\nKako da se zaštitite od trgovinskih rizika - Audio verzija\nBudući da aktuelna finansijska kriza u svakom pogledu utiče na delatnost prodaje, stručni kurs i obuka – kako da se zaštitite od trgovinskih rizika osmišljen je upravo za pojedince i kompanije koje trguju na veliko, ali i one subjekte koji proizvode ili usluge prodaju ostalim firmama. Navedena edukacija, takođe može biti izuzetno korisna za kompanije ili osobe koje tek ulaze u biznis, s obzirom na to da će im omogućiti da se upoznaju sa metodama izrade portfolija rizika za potencijalne kupce i tako osiguraju bezbednost poslovanja u najvećoj mogućoj meri.\nKako predviđaju pravila organizatora nastave, osobe zainteresovane za pomenutu edukaciju moraju izvršiti prijavu, kada će ovlašćenom službenom licu u odabranoj poslovnici Obrazovnog centra Akademije Oxford navesti kako se zovu i prezivaju, kog datuma su rođeni, kao i na koji broj telefona mogu da budu pozvani radi informisanja o detaljima nastavnog procesa. Prijavljivanje mogu da izvrše tako što će lično doći u najbliže predstavništvo organizatora, svakoga dana u toku naznačenog radnog vremena ili se javiti na odgovarajuće brojeve telefona. Moguće je, takođe da se traženi podaci u cilju prijavljivanja na kurs dostave i elektronski, putem mejla na odgovarajuću adresu.\nKada se polaznici prijave, veoma brzo će biti pozvani na zvaničan upis na seminar – kako da se zaštitite od trgovinskih rizika, koji će se održati u prostorijama određene poslovnice organizatora. Prijavljeni su obavezni da lično dođu na naznačenu lokaciju i ponesu odgovarajuću dokumentaciju koju će morati da predaju ovlašćenom službenom licu u cilju pohađanja dotične edukacije, a o čijoj će sadržini biti na vreme obavešteni.\nUkoliko postoje kandidati koji žele da zajedno, kao zaposleni u određenoj kompaniji pohađaju nastavu, osoba koju je zvanično ovlastila konkretna firma i koordinator za nastavu u datoj poslovnici organizatora će se dogovoriti oko svih potrebnih detalja i osmisliti korporativnu edukaciju za pomenute polaznike. Ona može da bude sprovedena kako u odgovarajućim prostorijama u nekom predstavništvu navedene obrazovne institucije, tako i u okviru same firme u kojoj rade zainteresovani kandidati. U tom slučaju, međutim moraju biti ispunjeni strogi uslovi koji se odnose na tehničku opremljenost nastavnih prostorija, pošto seminar nikako ne sme da izgubi na kvalitetu, a polaznicima mora biti omogućeno adekvatno praćenje predavanja. Sam raspored časova, ritam rada i datum kada će nastava da počne odrediće zajednički koordinator za nastavu i ovlašćeni predstavnik određene firme, bilo u slučaju da se ova edukacija sprovodi klasično ili online, što je takođe moguće organizovati.\nKandidati koji su za nastavu prijavljeni kao pojedinci mogu da se odluče za individualni rad koji se sprovodi prema principu „jedan učenik – jedan predavač“ ili pak za poluindividualne časove, koje zajedno pohađaju polaznici u paru. Prednost koju nudi kako individualna, tako i poluindividualna obuka i kurs – kako da se zaštitite od trgovinskih rizika ogleda se u činjenici da se polaznici mogu oko svih detalja nastavnog procesa konsultovati i dogovarati sa nadležnim predavačem, kao i sa koordinatorom za nastavu u konkretnoj poslovnici naznačene obrazovne institucije. To, naime znači da će zajedničkim dogovorom odrediti datum početka predavanja, ali i vreme, odnosno učestalost održavanja časova, te tako edukaciju u određenoj meri prilagoditi svom ritmu i obavezama.\nOrganizator je, takođe u prilici da polaznicima ponudi i nastavu u grupi, za čije kreiranje je neophodno da se prijavi najmanje 4, a najviše 8 kandidata. Zbog toga je u nekim situacijama potrebno da oni koji su zainteresovani za ovakav način rada imaju malo strpljenja i sačekaju dok se grupa ne popuni i počne sa radom, o čemu će, svakako biti na vreme obavešteni. Kako je ovde reč o većem broju ljudi sa različitim osobinama, obavezama i potrebama, jasno je da se ne mogu ispuniti zahtevi svakog od njih, te je celokupna organizacija nastave poverena ovlašćenom koordinatoru u datoj poslovnici navedene obrazovne institucije. On će odrediti tačan datum kada edukacija startuje, vreme kada će se održavati predavanja, koliko će trajati i kojim će se tempom držati, a kandidati koji rade u grupi imaju obavezu da se ovog rasporeda strogo pridržavaju.\nBilo da rade samostalno, u paru ili u grupi, polaznicima je ostavljena mogućnost i da odaberu hoće li u njihovom slučaju biti organizovan online kurs i obuka – kako da se zaštitite od trgovinskih rizika ili će on biti sproveden klasično, u vidu časova koji se održavaju u odgovarajućim prostorijama jedne od poslovnica date specijalizovane institucije. U slučaju rada preko interneta, kandidat ima obavezu da, pre početka predavanja na svoj računar instalira specijalni softver, što će najverovatnije moći da obavi samostalno, bez ikakvih teškoća. Ipak, ukoliko se pojave neki problemi ili ako bude imao nekih pitanja i nedoumica, može se u svako doba obratiti ekipi tehničke podrške u bilo kojoj poslovnici organizatora nastave.\nČime se tačno bavi obuka i kurs – kako da se zaštitite od trgovinskih rizika?\nKako navedena edukacija primarno obrađuje teme koje se odnose na robni promet, na predavanju kojim će početi seminar – kako da se zaštitite od trgovinskih rizika kandidati će se teorijski upoznati sa pojmom i činiocima novčanog i trgovinskog toka.\nPredavači će se nadalje vrlo detaljno baviti različitim sredstvima koja mogu da se koriste u cilju zaštite od rizika, pa će tako, na primer polaznici naučiti kako se daju garancije, a biće reči i o pojmu faktoringa. Kandidatima će zatim biti objašnjeno šta je forfalting, ali i na koji se način pravilno popunjavaju menice, kako se podnose zahtevi za izdavanje akreditiva i slično. Nakon opsežnog teorijskog rada, polaznici će biti u mogućnosti da bez ikakvih problema budu uključeni u rad na narednim časovima, kada će biti upućeni u postupak odabira najboljih instrumenata zaštite, shodno konkretnoj problematičnoj situaciji. Takođe će saznati i sve o posledicama koje mogu da izazovu eventualne greške u proceni i biti upoznati sa načinima kako da se sa ovakvim teškoćama izbore.\nPolaznici će imati zadatak i da, nakon teorijske edukacije uzmu učešća u praktičnom radu gde će biti uvežbavani u odabiru adekvatnog sredstva za izbegavanje rizika, kao i za izradu platforme analize rizičnih situacija.\nPodrazumeva se da će svako koga zanima specijalizovani kurs i obuka – kako da se zaštitite od trgovinskih rizika sticanjem odgovarajućih znanja predviđenih programom doprineti povećanju uspešnosti poslovanja, budući da će svi prijavljeni naučiti kako, pre svega da prepoznaju ono što može u trgovini ugroziti njihove ili interese kompanije za koju rade, te će na taj način steći veštine umešnog menadžera finansija.\nU koje vreme i gde je planirano da se održava seminar – kako da se zaštitite od trgovinskih rizika?\nS obzirom na to da prijavljeni za naznačenu edukaciju imaju različite obaveze i dnevni ritam, organizator je predvideo da se obuka i kurs – kako da se zaštitite od trgovinskih rizika može sprovoditi u različitim terminima, a njihov raspored će primarno zavisiti od toga za koji se način pohađanja nastave dotični kandidat opredeli.\nUkoliko odabere da profesor časove drži samo njemu, odnosno da radi prema individualnom principu može u velikoj meri raspored predavanja da prilagodi svojim obavezama. Polaznik ima mogućnost, naime da u dogovoru sa koordinatorom za nastavu u određenoj poslovnici organizatora, kao i sa nadležnim predavačem odredi termine predavanja, njihov tempo, ali i tačno vreme početka edukacije. Na isti način će postupiti dva kandidata koji zajedno pohađaju edukaciju kod poluindividualnog tipa rada i međusobno se sa nadležnima usaglasiti oko rasporeda.\nZa polaznike koji žele da rade u interakciji sa više osoba moguće je da se organizuje grupni kurs i obuka – kako da se zaštitite od trgovinskih rizika, kada će nastavu zajedno da pohađa minimum četvoro, a maksimum osmoro kandidata u okviru jedne grupe. Ponekad je potrebno izvesno vreme da bi se grupa oformila, pa se zainteresovani mole da budu strpljivi i sačekaju da ih o terminu početka nastave obavesti ovlašćeni koordinator u konkretnoj poslovnici navedene obrazovne institucije. Naznačenom prilikom će dobiti i informacije o tome kojim danima i u koliko sati će se održavati predavanja, kao i koliko će trajati. Naglašen je zahtev organizatora da polaznici koji rade u grupi moraju da se prilagode dobijenom rasporedu i da nemaju pravo da zahtevaju bilo kakvu promenu.\nSva tri gore pomenuta načina rada mogu da budu sprovođena na dva načina. Kandidati kojima odgovara da na časove dolaze u odgovarajuću poslovnicu dotične obrazovne institucije mogu da se opredele za klasičan tip nastave koji se odvija frontalno u namenski opremljenim prostorijama. Ostali imaju na raspolaganju online edukaciju, koja podrazumeva rad preko interneta i zahteva od polaznika da se za ovakav tip rada adekvatno pripreme. Pre početka online nastave, kandidat dakle ima zadatak da na svoj računar instalira specijalni softver koji mu omogućava da nesmetano prati predavanja. U najvećem broju slučajeva, prijavljeni bez ikakvih problema uspeju to da obave, ali u svako doba imaju na raspolaganju i stručnu pomoć koju će im, ako ih kontaktiraju pružiti informatički stručnjaci za to zaduženi u svakoj poslovnici organizatora.\nZaposlenima u nekim kompanijama, koji žele da zajedno pohađaju predavanja namenjen je korporativni seminar – kako da se zaštitite od trgovinskih rizika. Ovaj vid edukacije kandidati mogu da prate online ili klasično, u prostorijama neke poslovnice organizatora ili u okviru svojih firmi. Važno je napomenuti da je neophodno da prostorije u kojima se drže predavanja budu adekvatno tehnički opremljene, a o svim uslovima koji treba da u tom smislu budu ispunjeni biće blagovremeno obavešten zvanični predstavnik konkretne kompanije. Njegov zadatak će biti i da se, tom prilikom sa koordinatorom za nastavu datog predstavništva pomenute obrazovne institucije dogovori oko termina početka edukacije, ali i oko vremena i učestalosti održavanja časova.\nNa koji način će da se sprovodi kurs i obuka – kako da se zaštitite od trgovinskih rizika?\nPored klasičnog principa rada, odnosno predavanja koja nadležni profesori drže u odgovarajućim prostorijama nekog od predstavništava pomenute obrazovne institucije, organizator omogućava i da se obuka i kurs – kako da se zaštitite od trgovinskih rizika sprovodi i online, putem takozvanih virtuelnih učionica. Kandidati koji se opredele za ovakav vid edukacije imaju zadatak da obezbede solidnu internet konekciju, ali i da na svoj kompjuter instaliraju namenski softver, za šta će im blagovremeno biti pružena sva potrebna uputstva. U slučaju da ne uspeju da ovaj postupak obave samostalno, iako on sam nije previše zahtevan, mogu da računaju na tehničku podršku tima stručnjaka, kome mogu da se obrate u okviru svakog predstavništva organizatora nastave.\nPomenuta dva načina rada odnose se i na korporativnu edukaciju, namenjenu osobama koje rade u nekoj firmi i koje će zajedno proći kroz dotična predavanja. Ipak, treba napomenuti da je nastavu u ovom slučaju moguće držati i na nekoj drugoj lokaciji, a ne samo u za to namenjenim prostorijama u okviru predstavništava date obrazovne institucije. Ukoliko, recimo kandidati žele da časove prate u prostorijama svoje kompanije neophodno je da se obezbedi adekvatna tehnička opremljenost učionica, jer u suprotnom kvalitet nastave može da bude doveden u pitanje. Raspored i tempo rada će biti utvrđen u skladu sa dogovorom predstavnika konkretne firme i koordinatora za nastavu u poslovnici, te će oni informisati kandidate o vremenu početka nastave, kao i o terminima i ritmu držanja predavanja.\nOsobe koje su se pojedinačno prijavile na edukaciju, bez obzira da li je prate online ili klasično mogu da biraju između tri načina rada. Pre svega, tu je individualni i poluindividualni seminar – kako da se zaštitite od trgovinskih rizika, koji podrazumeva vrlo mali broj učesnika u nastavnom procesu, te je moguć svaki interni dogovor. Budući da u prvom slučaju časovima prisustvuje jedan, a u drugom slučaju samo dva kandidata, oni se mogu sa svojim predavačem i koordinatorom za nastavu u konkretnoj poslovnici usaglasiti oko dana i sata kada će se časovi držati, kao i oko datuma početka same edukacije. Polaznicima će to, bez sumnje pomoći da se bolje organizuju i kurs prođu sa manje stresa i napetosti.\nGrupni način rada, međutim podrazumeva potpuno drugačiji princip, jer je da bi se grupa uopšte oformila potrebno da minimum četvoro, a maksimum osmoro kandidata bude zainteresovano da nastavu prati na ovakav način. Oni će zajedno pohađati predavanja i to u terminima koje odredi koordinator u konkretnom predstavništvu date obrazovne institucije. U ovom slučaju članovi grupe nemaju slobodu da usaglašavaju sa svojim potrebama vreme početka nastave, niti ostale detalje obrazovnog procesa, već su obavezni da poštuju plan i program koji im bude dostavljen.\nKoliko tačno traje obuka i kurs – kako da se zaštitite od trgovinskih rizika?\nU zavisnosti od samog načina rada, 8 školskih časova koliko je prema utvrđenom planu predviđeno da traje seminar – kako da se zaštitite od trgovinskih rizika može da bude raspoređeno i na drugačiji način.\nTako je organizator predvideo da se grupna nastava odvija 4 dana, po 90 minuta, odnosno po 2 školska časa. Ovaj raspored je definitivan i svi članovi konkretne grupe imaju obavezu da ga se strogo pridržavaju, budući da se on neće menjati do kraja edukacije. To znači da neće biti moguće prilagođavanje tempa rada potrebama pojedinačnih kandidata, budući da grupa od minimalno 4, a maksimalno 8 osoba mora da funkcioniše kao celina.\nPredviđeni broj časova je, međutim moguće drugačije rasporediti kada polaznici kurs pohađaju individualno ili poluindividuano, odnosno u paru. Tada oni imaju slobodu da se o terminima predavanja i njihovoj učestalosti, kao i o datumu početka edukacije dogovore sa nadležnim profesorom i sa koordinatorom za nastavu u jednoj od poslovnica, te je moguće da raspored njihovih časova odudara od onog gore pomenutog.\nIsto tako, korporativna obuka i kurs – kako da se zaštitite od trgovinskih rizika može biti organizovana drugačije od pomenutog plana, s obzirom na to da tada celokupan raspored zavisi od dogovora ovlašćenog predstavnika firme čiji zaposleni prolaze edukaciju i koordinatora za nastavu u datom predstavništvu.\nSpisak gradova za kurs i obuku "Kako da se zaštitite od trgovinskih rizika"


Prijem kod Vukovića i Lučića za učenike generacije\tIstaknuto\nUtorak, 12 Juni 2018 08:00\nGradonačelnik Istočnog Sarajeva Nenad Vuković i predsjednik Skupštine grada Miroslav Lučić organizuju danas tradicionalni prijem za učenike generacije srednjih škola sa područja grada, saopšteno je iz Gradske uprave.\nSvečani prijem i dodjela novčanih nagrada najboljim učenicima generacije biće održani u 11 časova u prostorijama Gradske uprave Istočno Sarajevo.\nUčenicima generacije, po prioritetu, biće dodijeljena i studentska stipendija. Grad Istočno Sarajevo za stipendiranje studenata svake godine izdvaja oko 50.000 KM, saopšteno je za Sarajevo-RS iz Gradske uprave.\nPosljednja izmjena Ponedjeljak, 11 Juni 2018 22:18\nViše iz kategorije: « Opštini Pale 500.000 KM za izgradnju Muzeja Odbrambeno-otadžbinskog rata Vozač teško povrijeđen kod Trnova, prebačen na Koševo »


Srbija - datum: 2019-10-06 REAKCIJE NA ODLUKU VAŠINGTONA DA RIČARDA GRENELA IMENUJE ZA SPECIJALNOG IZASLANIKA BIJELE KUĆE U DIJALOGU BEOGRADA I PRIŠTINE\nRičard Grenel Za kosovski čvor spremili britku sablju -Ako je Bijela kuća za dijalog između Beograda i Prištine tražila novog Ričarda Holbruka, pogodniju ličnost od Grenela nisu mogli da nađu, kaže Miroslav Stojanović\nImenovanje američkog ambasadora u Njemačkoj Ričarda Grenela za specijalnog izaslanika Bijele kuće u dijalogu između Beograda i Prištine (list „Vašington tajms“ dijalog naziva „mirovnim pregovorima“) možda je nekoga iznenadilo, ali čini se da je Trampov izbor sasvim logičan.\nGrenel, prema riječima Miroslava Stojanovića, dugogodišnjeg dopisnika lista „Politika“ iz Njemačke, uživa poseban status kod Trampa kao njegov blizak saradnik, moglo bi se čak reći i prijatelj.\n-Interesantno je da su ga Njemci označavali ne ambasadorom SAD, nego ambasadorom Donalda Trampa. Njegovo imenovanje za specijalnog izaslanika Bijele kuće za dijalog između Beograda i Prištine biće olakšanje i čist dobitak za samu Njemačku. Njemci su često stisnutih zuba prihvatali njegove provokativne i gotovo prijeteće izjave, objašnjava Stojanović, podsjećajući da je Grenel prijetio njemačkim kompanijama koje su imale namjeru da posluju u Iranu ili su bile angažovane na izgradnji gasovoda „Sjeverni tok 2“, čiju je obustavu tražio.\nBez ikakvih diplomatskih skrupula i rukavica, Grenel je zastupao stavove Donalda Trampa o transatlantskoj trgovinskoj razmjeni, koja je, s obzirom na to da Evropa, a pogotovo Njemačka više izvozi u Ameriku nego Amerika u Njemačku nepravedna.\n-Ako je Bijela kuća za dijalog između Beograda i Prištine tražila novog Ričarda Holbruka, pogodniju ličnost od Grenela nisu mogli da nađu, kaže Stojanović.\nIako je Metju Palmer imenovan za specijalnog izaslanika za Zapadni Balkan, znalo se da je težište njegovog posla dijalog Beograda i Prištine.\nKakva će biti njegova pozicija u novom formatu krajnje je neizvjesno, nastavlja Stojanović, kao što je neizvjesno šta Grenelovim imenovanjem dobija Srbija.\nNekadašnji šef Koordinacionog centra Vlade Srbije za Kosovo i Metohiju Nebojša Čović naglašava da je Palmer kao diplomata izrastao tokom Klintonove administracije, dok je Grenel čovjek od Trampovog povjerenja.\nNjegovo imenovanje je, prema Čovićevim riječima, dodatno zumiranje prostora KiM i biće mu dodijeljeni još specijalniji poslovi nego Palmeru.\n-S obzirom na biografiju, Grenel spada u grupu ne baš klasičnih diplomata â djeluje kao britka sablja i udara direktno, dodaje on.\nOba sagovornika smatraju da se s Grenelovim imenovanjem mijenja i format pregovora, prema Stojanovićevim riječima, zato što na taj način američki predsjednik direktno pokazuje interesovanje za dijalog između Beograda i Prištine.\n-Šta će i kakve će instrukcije dobiti Grenel, to je, naravno, velika nepoznanica. Očigledno će biti robusniji nego svi dosadašnji emisari i vjerovatno će požurivati dijalog, smatra on.\nDijalog blokiran izborima i odlukom prištinske vlade da uvede takse na proizvode iz Srbije i BiH, prema Stojanovićevom uverenju, mogao bi da bude pokrenut za mesec dana, uz jak Grenelov pritisak, jer teško je bilo šta učiniti do formiranja vlade u Prištini.\nNa Kosovu i Metohiji danas se održavaju izbori i dok ne bude formirana nova vlada, teško je očekivati nastavak pregovora. Ukoliko se s formiranjem vlade bude odugovlačilo, moguć je novi zastoj u dijalogu zbog izbora u Srbiji, koji bi trebalo da budu održani na proljeće i ako bi formiranje vlade u Prištini potrajalo, ulazi se u cajtnot. Tako da će Vašington najvjerovatnije, kako Stojanović kaže, vršiti žestok pritisak da se stvore uslovi da dijalog što prije počne. To podrazumijeva i uvažavanje uslova Beograda za nastavak razgovora â ukidanje taksi.\nČović: Dolazi vrijeme Kurtija\nPrema Čovićevim riječima, formiranje prištinske vlade moglo bi da se očekuje do decembra, a Grenelovo imenovanje je priprema za ono što Srbiju čeka nakon toga.\n-Kada se kadrovski priča o novoj kosovskoj vladi, mislim da će to biti nova politička elita, da će ratni zločinci, ekstra organizovani kriminalci, banditi i šumari biti sklonjeni, a da dolazi vrijeme nekih Aljbina Kurtija. Sudeći ptome što je Grenel imenovan, mislim da Amerikanci već dugo rade na nekakvom planu, kaže Čović.


Novi Sad, 15. Avgust 2012. PR Objave: Najava -\nKošarkaška reprezentacija Srbije pobedila je ekipu Islanda rezultatom 91:78 (24 :19, 23:10, 19:20, 25: 29 ) kao gost u prvom meču grupe A u kvalifikacijama za Evropsko prvenstvo koje se igra u Sloveniji 2013. godine. Saša Marčeta, osnivač kompanije MaxBet, kaže da možemo očekivati adrenalinsko prvenstvo, imajući u vidu da su naši košarkaši izuzetno talentovani i spremni da dođu do evropskog vrha.\nVeć posle 20 minuta igre na Islandu, "orlovi" su osigurali vođstvo protiv domaćina, Island - Srbija 29:47. Međutim, protivnici su pružili otpor i ugrozili pobedu naše ekipe, ali je do kraja ipak pobedio dobro uigrani Ivkovićev tim. Najefikasniji u našem timu bio je Duško Savanović sa 18 koševa uz 7 skokova i tri asistencije, a dobru partiju imao je i Vladimir Lučić sa 16 postignutih poena, uz sedam uhvaćenih lopti, dok je Miloš Teodosić postigao dva poena manje. Sledeći meč "orlovi" igraju 18. avgusta protiv selekcije Crne Gore od 20.30 sati u beogradskoj Areni. U grupi A se još nalaze Izrael, Estonija i Slovačka.\nKao i do sada, MaxBet sportske kladionice obezbedile su direktan prenos mečeva kako bi igrači mogli da isprate uspehe svojih favorita. Poznavajući ekipu Dušana Ivkovića, ne bi trebalo da bude većih iznenađenja, a u subotu gledamo meč protiv ekipe Crne Gore i navijamo sve do Slovenije.\nkosarka, evropsko prvenstvo, saša marčeta, maxbet\nKošarkaški klub Mega Leks predstavio je svoj novi tim, kao i nove boje kluba za predstojeću sezonu... Više...\nq: 19 - t: 0.06560 sec


TIAGO FERREIRA POSTAJE NOVI PROMOTER TREBINJA – Novosti Plus\nTIAGO FERREIRA POSTAJE NOVI PROMOTER TREBINJA\n10 Oktobra, 2020 Dragana Morača\t0 Comments\nNevjerovatne ljepote Trebinja, kao mjesta koje čuva svoj identitet i autetntičnosti, okupano mediteranskom klimom i mirisom mora, oduševile su Tiaga Ferreira koji je sebi dao zadatak da promoviše turističke potencijale Srbije i regiona.\nBrazilac sa srpskim državljanstvom, na poziv Turističke organizacije Trebinja, odlučio je da uzme učešće u turističkoj promociji najjužnijeg grada Srpske.\n“Ovo je, nadam se, početak jedne lijepe saradnje sa gradom Trebinje i Turističkom organizacijom, gdje ćemo na više načina približavati Trebinje turistima iz Srbije, Brazila i druguh dijelova svijeta”, izjavio je Ferreira.\nOn ističe da je dragocijenost Trebinja i izostanak masovnog turzima, da turisti koji dođu u ovaj herecgovački grad mogu uživati u mirnom otkrivanju novih autentičnih destinacija.\nFerreira je završio sam studije turizma u Brazilu, ali nije ostao u popularnoj turističkoj desticajiji Rio de Žaneiro, već se svojim poslom bavi u Srbiji. Na YouTube kanalu Brazilac sa Balkana na neobičan način promoviše, kako i sam kaže, sve što je lijepo.\n← Otvoren bokserski turnir “Velikani Slavije”\nDrenjijada: Drvarčani će uskoro dobiti i prvi brendirani proizvod – pekmez od drenjine →\n“Licidersko srce” će okupiti oko 1.000 malih folkloraša iz raznih krajeva svijeta


LASTA NA SAJMU TURIZMA U BEOGRADU – Saobraćajno preduzeće Lasta AD\nPočetna / Vesti / LASTA NA SAJMU TURIZMA U BEOGRADU\nLASTA NA SAJMU TURIZMA U BEOGRADU\nfeb 20. 2016.\nBeograd, 19.02.2016. godine – Pod sloganom „ Gde još niste bili“, u Beogradu je juče otvoren 38. po redu Sajam turizma. U okviru ove turističke manifestacije biće predstavljeno 1.100 izlagača , među kojima je i Turistička agencija Lasta.\nSvečanom otvaranju sajma prisustvovali su i Aleksandar Vučić – premijer Srbije, Rasim Ljajić – ministar turizma, Zdravko Počivalšek – slovenački ministar za ekonomski razvoj i tehnologiju, kao i Siniša Mali – gradonačelnik Beograda. Tom prilikom premijer je na kratko posetio i Lastin štand, gde su ga dočekali naši najmlađi promoteri.\nSajam turizma trajaće do 21. februara, a posetioci će biti u prilici da se upoznaju sa kompletnom ponudom Turističke agencije Lasta. Akcenat je stavljen na predstojeće Prvomajske i Uskršnje aranžmane, usluge iznajmljivanja vozila, otvorenog autobusa, kao i ovogodišnju ponudu za letnju sezonu.


Brkić: Budućnost BiH je put prema Evropskoj uniji i NATO-u - BHRT\nBudućnost Bosne i Hercegovine je put prema Evropskoj uniji i NATO-u, a kontinuirano napredovanje na euroatlantskom putu doprinosi stabilnosti i napretku BiH, izjavio je danas zamjenik ministrice vanjskih poslova BiH i predsjedavajući Komisije za saradnju s NATO-om Josip Brkić.\nOn je na virtualnom sastanku s ambasadorima zemalja članica NATO-a izvijestio učesnike o formiranju Komisije za saradnju NATO-om, održavanju inauguralne sjednice te načinu i dinamici rada tog tijela.\nBrkić je naveo da Komisija, između ostaloga, utvrđuje prioritete u realizaciji obveza BiH koje proizlaze iz učešća u programu “Partnerstvo za mir”, kao i u vezi s realizacijom obveza iz dokumenta “Program reformi BiH”.\nOn je podsjetio da će Komisija nastojati sve odluke i zaključke donositi konsenzusom, a u slučaju da se konsenzus ne postigne, Komisija će odlučiti većinom glasova prisutnih članova, uz obvezu da su u tu većinu uključeni glasovi najmanje dva predstavnika svakog konstitutivnog naroda, od čega je jedan glas predsjedavajućeg ili zamjenika predsjedavajućeg Komisije iz reda svakog od konstitutivnih naroda.\nGovoreći o značaju formiranja Komisije za saradnju s NATO-om te daljnjim pravcima i aktivnostima te saradnje, Brkić je kazao da je Vijeće ministara BiH usvojilo dokument “Realizacija Programa reformi BiH 2019.-2020.”, koji sadrži tabelarni prikaz provedbenih aktivnosti nadležnih institucija u BiH u vezi s političkim i ekonomskim pitanjima, obrambenim i pitanjima sigurnosti te resursima i pravnim pitanjima.\nIstaknuli su važnost ispunjavanja uvjeta i zadataka na euroatlantskom putu BiH, saopćeno je iz Ureda za odnose s javnošću Ministarstva vanjskih poslova BiH.\nTags\t#Evropska unija\t#Josip Brkić\t#NATO


SAD: Nastavak podrške Crnoj Gori\nCrnogorski premijer Milo Đukanović će se u okviru zvanične posete Sjedinjenim Državama danas sastati sa potpredsednikom SAD Džozefom Bajdenom\nSusret potpredsednika Bajdena sa crnogorskim premijerom planiran je za danas u 4 sata poslepodne po lokalnom vremenu. Očekuje se da će glavna tema susreta biti ostvareni napredak Crne Gore u evroatlantskim integracijama, odnosno dobijanje američke podrške za aspiracije Crne Gore u pogledu septembarskog samita NATO-a u Velsu.\nSastanak Bajdena i Đukanovića probitno je bio zakazan za 19 mart, ali je odložen zbog hitne posete potpredsjednika SAD Poljskoj i Litvaniji, u svetlu krize u Ukrajini. Crnogorski premijer se sa visokim američkim zvaničnikom poslednji put sastao 20. januara 2010, kada je razgovarao i sa tadašnjom državnom sekretarkom Hilari Klinton.\nCrnogorski premijer sinoć se sastao sa zamenikom državnog sekretara Vilijamom Bernsom koji je, kako je saopšteno iz Valde Crne Gore, rekao da Sjedinjene Američke Države cijene partnerski odnos sa Crnom Gorom i potvrdio opredjeljenje američke vlade za dalje produbljivanje saradnje na svim poljima.\nZamjenik državnog sekretara Berns je ocijenio pozitivnim ostvarene rezultate Crne Gore i na unutrašnjem i na vanjskopolitičkom planu, iskazujući spremnost Sjedinjenih Američkih Država da u tim procesima nastavi da pruža punu podršku Crnoj Gori.\nPremijer Đukanović je upoznao sagovornika sa aktuelnim procesima u Crnoj Gori na političkom i ekonomskom planu, s posebnim akcentom na postignuća naše zemlje na putu u EU i NATO.\nCrnogorski premijer se danas na Kapitol Hilu sastaje sa senatorom Džonom Mekejnom a sjutra , između ostalih, sa senatorima Benom Kardinom, Kristoferom Marfijem te predstavnicima crnogorskog kokusa.\nĐukanovićeva poseta će biti prilika da se razgovara i o poboljšanju ekonomske i trgovinske saradnje SAD i Crne Gore, ali i o ukupnoj situaciji u regionu Zapadnog Balkana, te o trenutno najvećim globalnim izazovima.


Vazura demantovao glasine: Savo nije rekao igračima da odlazi! | MONDOBA\nVazura demantovao glasine Savo NIJE REKAO igracima da odlaz\n27. October, 01:41\nVazura demantovao glasine: Savo nije rekao igračima da odlazi! 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.rs 31.10.2019. / 11:27\nGeneralni direktor Partizana naveo da priče o tome da je Milošević poslije poraza od Čukaričkog poručio ekipi da napušta mjesto trenera netačna i da će se crno-bieli pojačati u zimskom prelaznom roku i nastaviti da prave tim za budućnost\nFudbaleri Partizana pretrpjeli su poraz od Čukaričkog (1:2) u 14. kolu Superlige. Trener Savo Milošević nije se pojavio pred kamerama Arenesport poslije meča, što je uobičajena praksa nakon TV prenosa, ali ni kasnije na konferenciji za medije.\nTo je izazvalo brojne spekulacije da je možda odlučio da napusti mjesto šefa stručnog štaba Partizana.\nMarko Verati "svetac" do ljeta 2024. godine: "Ovdje se veoma dobro osjećam"\nPartizan je nakon meča poslao saopštenje medijima u kojem se izvinio što se Milošević nije pojavio pred novinarima.\n"Gospodin Milošević, sa svojim saradnicima i prvim timom FK Partizan, nastavlja i dalje borbu ka najvišim ciljevima i plasmanu u ligi", navedeno je u saopštenju.\nI Miloš Vazura, generalni direktor Partizana, potvrdio je da o odlasku Miloševića nema ni govora, nakon što se poslije meča na Banovom brdu pojavila priča da je trener donio takvu odluku i o tome obavijestio i igrače u svlačionici.\n"Upravo sam sa Savom i nije rekao igračima da odlazi", naveo je u izjavi za "Sportski žurnal" Vazura.\n"Pravimo tim za budućnost! To vidi cijela Evropa, svjedoci ste da priča o superlativu o Partizanu. Planiramo da Savo Milošević bude trener dvije, tri, četiri godine. Tačno je da ćemo ići gore, dole, ali pojačaćemo se na zimu i nastaviti borbu za titulu, kup i Evropu", jasno je poručio Vazura.\nFK Partizan Savo Milošević Superliga Srbije


„Egzit“ zvanicno najbolji evropski festival!\nizvor: agencije foto: 18.01.2018\nNovosadski festival trijumfovao je u glavnoj kategoriji u konkurenciji sa vrtoglavih 350 festivala iz više od 35 zemalja, uz više od milion glasova publike i mišljenje stručnog žirija sastavljenog od najeminentnijih ljudi svetske muzičke industrije, navodi se u saopštenju festivala.\n„Egzitovi“ festivali bili su u finalu u čak šest kategorija, a sam „Egzit“ u rekordne tri kategorije, uključujući i osvojenu glavnu nagradu za najbolji veliki evropski festival, te najboljeg festivalskog organizatora u Evropi i nagradu "Take a Stand" za društveni aktivizam.\nOsnivač festivala koji se održava na Petrovaradinskoj tvrđavi Dušan Kovačević kaže da je neverovatan uspeh nakon samo četiri godine ponovo osvojiti najvažniju festivalsku nagradu na svetu.\n„Pobediti u najtežoj kategoriji, gde su najveći evropski i svetski festivali sa budžetima i preko deset puta većim od našeg osećaj je neopisiv. Izuzetno smo ponosni što smo najveće priznanje vratili u naš Novi Sad, evropsku prestonicu kulture, u našu Srbiju, u naš region“, naglasio je Kovačević.\n„Egzit“ je u konkurenciji za glavnu nagradu bio sa drugim evropskim festivalskim gigantima, kao što su „Tumoroulend“, „Siget“, „Loulends“, „Vaken open er“ i mnogi drugi. Ovo je druga šampionska titula koju je „Egzit“ osvojio na Evropskim festivalskim nagradama još od njihovog ustanovljenja 2010. godine, a svake godine je u najužem izboru za najbolji evropski festival.\n„Egzit“ je prethodno osvojio nagradu za najbolji veliki evropski festival za 2013. godinu, dok je 2007. godine izglasan za najbolji evropski festival van Velike Britanije od strane Britanskih festivalskih nagrada.\nSinoć je trijumfovao i miljenik publike ovogodišnjeg „Egzita“ Rag'n'Boun Men koji je proglašen za najbolju novu zvezdu u Evropi.\nPobednike bira publika iz cele Evrope, zajedno sa stručnim žirijem, koji čine istaknuti pojedinci iz sveta festivalske industrije, a lista dobitnika nalazi se na zvaničnom sajtu.\nKusturica i ministar Vukosavljević otvaraju „Kustendorf“\nPaolo Sorentino gost „Kustendorfa“\nPreminuo novinar i pisac Predrag Lucić\nCrnjanski, gusle i video-trake\nJugoslav Pantelić: Na Festu ljudi zbog kojih smo se zaljubili u film\nMiloš Šobajić: Evropa se kida po zahtevu Velikog Brata\nSANU počinje digitalizaciju arhivske građe ''duge'' 200 kilometara\nMaratonci istrčali krug\nKako smo voleli film\nNikad veći budžet za srpsku kinematografiju\nPogorelićevo svraćanje u Beograd\nČedomir Kolar: Neki nam još broje krvna zrnca\nDragan Bjelogrlić: Ovde ljubav i mržnja idu ruku pod ruku\nPop kultura kao subverzija\nGran pri za Alena Gomisa


Da li je i dopisivanje s drugima prevara? Evo šta kažu stručnjaci\nNaslovna Mama Brak Da li je i dopisivanje s drugima prevara? Evo šta kažu stručnjaci\nDa li je i dopisivanje s drugima prevara? Prosječan korisnik društvenih mreža u prosjeku vodi razgovore seksualne prirode sa još dvoje ljudi osim svog partnera, a istraživanja pokazuju da ovaj “trend” u svijetu postaje sve zastupljeniji.\nNeki ljudi flert i dopisivanje s drugima preko društvenih mreža smatraju opasnim po vezu, dok drugi misle da to nije ništa novo i da su ljudi oduvijek skloni tome – ako nije došlo do fizičkog odnosa, nema ni prevare. Oni vjeruju da online razgovori neće ugroziti vezu, bar ne dok partner nije svjestan onoga što druga strana radi.\nPrethodni članakTroje djece u banjalučkim vrtićima u kojima je organizovan rad\nSljedeći članakNaredba Štaba u Banjaluci: Dezinfikovati stambene zgrade!


Tesla superpunjači uskoro u celoj Evropi - AutoExclusive - Auto vesti, Novi, Luksuzni, Polovni automobili\nTesla superpunjači uskoro u celoj Evropi\nTesla mreža superpunjača porasla je znatno u proteklih nekoliko godina, ali više zemalja ima tek nekoliko stanica za punjenje, što znatno otežava život onima kojima su potrebne…\nS obzirom na to da se električni automobile sve više potenciraju kao izbor budućnosti, ova situacija mora brzo da se promeni, kako bi dodatno podstaknula ljude da se odlučuju za ekološke varijante vozila, radije nego za one modele sa standardnim načinom kretanja.\nPrema navodima kompanije Tesla, u veoma bliskoj budućnosti će ova situacija biti rešena, jer će, kako kaže Tesla CEO, Elon Mask, “superpunjači pokriti sto posto teritorije Evrope sledeće godine”. Nismo dobili tačan broj stanica koje će biti dodate, ali je Mask prokomentarisao da će one pokriti površinu od Irske do Kijeva, odnosno od Norveške do Turske. To su svakako dobre vesti za evropske kupce Tesla modela, jer za sada, mreža superpunjača nije dobro konstruisana, ako izuzmemo zemlje poput Austrije, Nemačke, Slovenije i Češke Republike.\nU istočnom delu evropskog kontinenta postoji nekoliko raštrkanih stanica, ali na primer nema nijedne u Ukrajini. Situacija je trenutno slična i u Turskoj, ali Tesla brend ima plan uz pomoć kog će celu ovu situaciju okrenuti na bolje.\nIstočna Evropa nije jedini deo kontinenta koji će moći da uživa u ovim novim planovima, jer će više od deset stanica biti otovreno u Ujedinjenom Kraljevstvu, ako je verovati mapi kompanije. Mapa takođe sugeriše da Tesla ima planove da doda punjače u zemljama poput Francuske, Belgije, Nemačke, Poljske i Holandije. Zemlje koje će za sada biti preskočene u ovom planu su Belorusija i Moldavija. Kako se Srbija u ovom planu takođe nigde ne pominje, možemo reći da smo i mi deo te grupe koja još uvek neće imati Tesla stanicu.\nPored najavljivanja planova za poboljšanje mreže superpunjača u Evropi, Mask je otkrio i svoju nameru da izgradi mrežu u Africi 2020.godine. Ipak, verujemo da će mu biti potrebno dosta vremena kako bi kompletirao Tesla infrastrukturu, jer za sada na ovom kontinentu ne postoji ni jedna stanica super punjača.


Reljić: Bez novca EU nema privrednog rasta na Zapadnom Balkanu | EurActiv Srbija\nReljić: Bez novca EU nema privrednog rasta na Zapadnom Balkanu\nObjavljeno : 04.02.2019.\t Tweet\n"Ono šta bi moglo da podstakne ljude da ostanu, to je pre svega privredni rast, bolja raspodela društvenog bogatstva, pravna država, ali bez novca toga nema", rekao je Reljić u Beogradu, na međunarodnoj konferenciji "Civilno društvo za odgovornu vlast".\nPrema njegovim rečima, akumulacija koju mogu da proizvedu zemlje u tranziciji nije dovoljna da bi se ulagalo u javna dobra, kao što su školstvo, zdravstvo, sve ono što čini život boljim.\n"Zašto postoji i dalje privredni rast u Poljskoj, Bugarskoj, Rumuniji? Pre svega jer su te zemlje ulaskom u EU i otvaranjem tržišta postale korisnici strukturnih i kohezionih fondova EU", rekao je Reljić, navodeći da je Poljska do sad primila 100 milijardi evra iz kohezionih fondova.\nKako je naveo, privredni rast Bugarske i Rumunije sada je velikim delom zasnovan na korišćenju besplatnih sredstava.\nOn je ocenio da je samo kroz evropsku solidarnost i preraspodelu kroz Maršalov plan za jugoistok Evrope moguće da se novac usmeri u javna dobra i da se "podstakne malo veća konvergencija".\nPrema njegovim rečima, šest zemlja sa Zapadnog Balkana je otvaranjem svojih tržišta, kroz Sporazum o stabilizaciji i pridruživanju u periodu od 2007. do 2017. zabeležilo manjak u razmeni od 100 milijardi evra sa EU.\n"Ako na to dodamo Hrvatsku i otplatu kredita da bi se taj trgovinski deficit pokrio, moja procena je da se 150-170 milijardi evra odavde prelilo u Nemačku, Italiju i druge glavne centre trgovine EU", rekao je Reljić, navodeći da bi kompenzacija bila preduslov za privredni rast i stabilizaciju.\nReljić je objasnio da se za poslednih 25 godina sa prostora nekadašnje Jugoslavije iselilo oko 4,5 miliona stanovnika, "kao jedan konvoj čija dimezija nije mogla da se pretpostavi" i da se to nastavlja.\nOd 2015. do sada iz bivše Jugoslavije se u Nemačku legalno doselilo oko 300.000 ljudi, rekao je Reljić, naglašavajući da se to ne odnosi samo na područje Bosne, Srbije i Kosova, već da je Hrvatska glavni izvoznik u toj priči.\n: Nemačka novim zakonom želi da privuče strane radnike\n: Han: Svih šest zemalja Zapadnog Balkana ima perspektivu članstva u .\n: Jugoistočnoj Evropi treba jevtin kapital da podstakne rast\n: Han: Članstvo u EU ne zahteva samo vladavinu prava nego i rast


Beta 14. novembra 2019. 17:10\n„Takva osećanja su udarac za EU koja je provela gotovo čitavu deceniju u pokušajima da posreduje u razgovrima Beograda i Prištine“, rekao je Han.\n„Neupeh je ulsedio tačno u vreme kada je zapravo trebalo da pojačamo napore da postanemo snažniji globalni partner“, rekao je austrijski političar u intervjuu za FT.\nHan je posebno frustriran što je Pariz blokirao početak pregovora sa Severnom Makedonijom iako je ta zermlja sa Grčkom postigla sporazum o ekstremno osetljivom pitanju imena države rekavši da je to „uvreda za godine koje je Evropska komisija potrošila postavljajući politički okvir za sporazum“ i da šalje „pogrešnu poruku liderima regiona“.\nBiH, koja je i dalje zaglavljena i stagnira zbog nemogućnosti da formria vladu više od godinu dana nakon izbora, takodje su potrebne ključne reforme, a Srbija „zaostaje i ne napreduje“ u uskladjivanju svoje spoljne i bezbednosne politike s Briselom, rekao je Han, dodajući da se prošlog meseca Beograd pridružio Evroazijskoj ekonomskoj uniji, ekonomskoj grupaciji pod ruskim vodjstvom.\nFT navodi da pojedini stručnjaci za balkansku politiku smatraju da Zapadnom Balkanu treba dati priliku za bliže veze sa EU čak i bez pridruživanja – kao što je pristup jedinstvenom tržištu bloka s idejom da bi to značilo bolju pripremljenost država za eventualno članstvo.\n„U ovom trenutku svi su zbunjeni i paralisani, ali nadam se da možemo to da prevladamo što pre je moguće…. Postoje brojne oblasti u kojima mi kao Evropljani treba da ostvarimo rezultate“, rekao je Han.


Čovek od čelika : Nadlanu.com\nObjavljeno 12. jun 2013. / 17:34:33\nKlark Kent/Kal-El (Henri Kavil) je mladi novinar dvadesetih godina koji se oseća otuđenim zbog moći koje prevazilaze maštu. Transportovan na Zemlju pre mnogo godina sa Kriptona, napredne planete, Klark se bori sa velikim pitanjem "Zašto sam ovde?"\nVaspitavan u sistemu vrednosti svojih novih roditelja Marte (Lejn) i Džonatana Kenta (Kostner), Klark ubrzo otkriva da posedovanje nadljudskih moci podrazumeva i donošenje veoma teških odluka. Kada je svetu stabilnost najpotrebnija, on biva napadnut.\nNJEN MALI SUPERMEN: Eva Longorija raznežila fanove…\nHoće li njegove sposobnosti biti upotrebljene kako bi se održao mir ili će poslužiti da se zavadi i vlada? Klark mora da postane heroj poznat kao Supermen, ne samo da bi bio poslednji svetionik nade za svet, već i da bi zaštitio one koje voli…\nčovek od čelikadajen lejnejmi adamshenri kavilkevin kostnerlorens fišburnrasel krousuperherojisupermenzek snajder


SAD i Evropska Unija protiv zabrane laptopova\nZabrana za laptopove i tablete, koja je trenutno na snazi za neke letove iz Srednjeg Istoka, neće biti proširena na letove iz Evrope. O ovome su se složili i odlučili zvaničnici Evropske Unije i Sjedinjenih Američkih Država.\nZvaničnici iz SAD su željeli da se prošire restrikcije kako bi se spriječilo da se laptopovi i tableti skladište u prtljažnike.\nČetvoročasovni sastanak, koji su održale nacije u Briselu, doveo je do dogovora. Iako zabrana za ovakav tip prisustva laptopova i tableta neće biti implementirana, zvaničnici i dalje razmatraju druge mjere. Amerika je u martu primenila restrikciju za letove koji dolaze iz Turske, Maroka, Jordana, Egipta, UAE, Katara, Saudijske Arabije i Kuvajta.\nOvakve potezi su pokrenuti nakon izvještaja da terorističke grupe koriste velike elektronske uređaje za skrivanje bombi, a sigurnosne agencije su izrazile zabrinutost u vezi sa skladištenjem sve više velikih uređaja u prtljažnike aviona.


Obožavateljka Bitlsa dobila tetovažu Makartnijevog potpisa – Nadlanu.com\nObožavateljka Bitlsa dobila tetovažu Makartnijevog potpisa\nVEST ČESTER, 18. avgusta 2010. (Beta-AP) – Jedna Amerikanka, obožavateljka "Bitlsa", zamolila je Pola Makartnija da joj se markerom potpiše na leđima, a onda otišla kod majstora za tetovažu da joj ga ovekoveči.\nVEST ČESTER, 18. avgusta 2010. (Beta-AP) – Jedna Amerikanka, obožavateljka “Bitlsa”, zamolila je Pola Makartnija da joj se markerom potpiše na leđima, a onda otišla kod majstora za tetovažu da joj ga ovekoveči.\nRouz En Beluso prisustvovala je Makartnijevom koncertu u Filadelfiji i ponela transparent sa ispisanom molbom da joj britanski roker da autogram.\nBivši “Bitls” ju je pozvao na binu i udovoljio želji, a žena je posle koncerta otišla u salon za tetovažu u Vest Česteru. Rouz En Beluso je izjavila da joj je, posle rođenja dva sina, Makakrtnijev potpis na leđima najlepše iskustvo u životu.


TotalCar.rs » Auto-gas uporno drži cenu\ncene, novo, Srbija, TNG\n0 komentara 4651 pregleda\nVozači u Srbiji koji za pogon vozila koriste TNG (tečni naftni gas) nikako da dočekaju redovno, sezonsko sniženje cena ovog energenta, koji je leti, uvek jeftiniji nego zimi zbog drugačijeg odnosa smese propana i butana. Prošlog leta je cena litre auto-plina skliznula sa oko 80 dinara na nešto više od 60 dinara za litar.\nOve zime auto-gas je dostizao i 91 dinar za litar na pojedinim benzinskim stanicama, da bi se sada prodavao po ceni od 79,90 do 86,90 dinara za litar!\n– TNG je jako specifičan energent i skoro nikada sa sigurnošću ne možete da predvidite cenu – kaže Tomislav Mićović, generalni sekretar Udruženja naftnih kompanija Srbije.\nOn, za „Novosti“, objašnjava da cena zavisi pre svega od kretanja cena u regionu. Zanimljivo je da se u Srbiji TNG koristi za pogon vozila u najvećem procentu od 80 odsto, a svega 20 odsto se koristi za zagrevanje prostorija.\n– Taj postotak je na primer, obrnut u našem u okruženju, na primer u Sloveniji i Hrvatskoj – kaže Mićović.\nSrbija je početkom godine cenu TNG opteretila sa dodatnih pet dinara akcize. Sada državna zahvatanja u strukturi cene ovog energenta iznose 35 dinara po litru. To je ujedno i glavni razlog što su u Srbiji cene TNG među najvišim u regionu.\nPrema specijalizovanom evropskom portalu LPG prosečna cena TNG u Srbiji je 0,718 evra za litar, dok je prosek u BiH 0,56 evra za litar. Zato ne čudi što veliki broj naših vozača iz pograničnih delova zemlje svoje ljubimce „hrani“ na pumpama s one strane Drine.\n6.5 tona težak BMW Z4\nZašto su vozači BMW-a na lošem glasu\nMnogo „muzike” ima i za manje para


Kundalini - Moj Enterijer – Kupatila, Nameštaj, Kuhinje, Garniture...\nKundalini brend je otpočeo svoje aktivnosti 1996. godine kada je razvijen novi tip lampe koji je bio ekstremno inovativan i sa nečuvenim oblicima svetlosti, simptomatično za snažan identitet i proizvod univerzalnog jezika izražavanja kulture. Od svog nastanka Kundalini brend je veoma uspešan kako u Italiji, tako i u inostranstvu i jedna je od najpoznatijih kompanija u svom polju delovanja. Kundalini brend je u internacionalnom savremenom dizajnu prepoznat, ne samo kao pionirska kompanija koja razvila nove teme koje je uvela i koje su sada veoma rasprostranjene, nego i kao kompanija koja ima inovativni duh u svom stilu i koja realizuje napredna istraživanja vezana za nove proizvodne tehnologije i nove materijale. Danas je to kompanija sa ogromnim iskustvom, koja je i dalje orijentisana ka identifikaciji najsavremenijih istraživačkih rešenja, uvek originalna i veoma kreativna crpeći inspiraciju iz različitih oblasti: iz prirode, industrijskih pejzaža ili vizuelnih umetnosti, u onome što je savršen spoj funkcionalnosti i emocija. Kundalini brend računa na saradnju u razvoju talenata, renomiranih internacionalnih dizajnera i arhitekata koji dele i podržavaju misiju kompanije.\nPOGLEDAJTE Kundalini ASORTIMAN PROIZVODA


MOTOR blog » Emiratima isporučen 50. Erbasov avion A380 Emiratima isporučen 50. Erbasov avion A380 – MOTOR blog\nEmirati i Erbas danas u Hamburgu proslavljaju isporuku 50. Erbasove letelice avio-kompaniji sa sedištem u Dubaiju, što predstavlja važan događaj za program A380. Ovo je 136. po redu isporučena A380 letelica.\n„Emirati su ostvarili neverovatan rast u protekle četiri godine, što je verovatno najbrži rast jedne avio-kompanije u istoriji. Uvrstili smo kapacitete kakvim raspolažu avio-kompanije srednje veličine, a što je još značajnije, održali smo veliki smeštajni kapacitet i sve udobnosti. Ovo govori o jačini naše kompanije na globalnom nivou kao i o našem modelu poslovanja koji se zasniva na efikasnom globalnom centru koji povezuje Dubai sa ostatkom sveta kao i gotovo bilo koja dva grada na svetu preko Dubaija“, izjavio je ser Tim Klark, predsednik avio-kompanije Emirati.\n„Avion A380 je naš veliki uspeh koji se ogleda u izuzetnoj zainteresovanosti kupaca i popunjenim kapacitetima na letovima svih operatera kojima smo isporučili naše avione. Model A380 nam je omogućio da odgovorimo na zahteve putnika na glavnim rutama, budemo efikasniji na aerodromima sa ograničenim slotovima i uvedemo nove koncepte u samom avionu kojima je iskustvo letenja potpuno promenjeno. U budućnosti ćemo dobiti pojačanje u programu isporuke, tako da ćemo do kraja 2017. godine u našoj floti imati oko 90 A380 aviona koji će saobraćati na postojećim kao i na novim rutama“, dodao je Klark.\n„A380 zadovoljava potrebe operatera jer intenzivira putnički saobraćaj, jača kapacitete i unapređuje tržišni udeo. Isporuka 50. aviona A380 Emiratima ukazuje na velike mogućnosti ovog aviona da ostvari profit, a ujedno oslikava i izuzetnu viziju Emirata i ser Tima“, izjavio je Džon Lihi, glavni izvršni direktor Erbasa zadužen za korisnike.\nEmiratima je prvi avion A380 isporučen u julu 2008. godine, dok im je u oktobru 2012. isporučena 25. letelica ovog tipa. Svi A380 avioni u floti Emirata su ojačani motorima Engine Alliance GP7200.Kompanija je naručila još 140 letelica A380 koje će biti isporučene.\nOva letelica je teretnim letom od Hamburga do Dubaija prenela 41 tonu humanitarne pomoći, što predstavlja najveću količinu pomoći ikada transportovanu jednim letom koji je organizovala Erbasova korporativna fondacija. Roba će u saradnji sa ACF organizacijom (Action Contre la Faim) biti prevezena u skladište za prijem humanitarne pomoći ogranka Ujedinjenih nacija u Dubaiju.\nOd kada je ušla u službu 2007, letelica A380 se pridružila flotama 11 svetskih avio-prevoznika. Ova letelica u kontinuitetu preleće 8,500 nautičkih milja ili 15,700 kilometara, prevozeći veći broj ljudi uz niže troškove i smanjeni štetni uticaj na životnu sredinu. Zahvaljujući prostranoj, tihoj kabini i prijatnim letovima, A380 je postala omiljena letelica, kako putnika tako i avio-prevoznika, što je rezultovalo većim stepenom opterećenja na svim linijama na kojima saobraća.\nCela flota A380 akumulirala je više od 1.4 miliona sati letenja tokom više od 172.000 komercijalnih letova. Do ovog momenta je preko 60 miliona putnika iskusilo jedinstveno iskustvo letenja avionom A380. Na svaka četiri minuta po jedan avion A380 uzleće ili sleće na neki od 37 aerodroma sa kojima danas postoji saradnja, pri čemu ova mreža konstantno raste.\nEmiratima isporučen 50. Erbasov avion A380 was last modified: July 14th, 2014 by Goran Aničić


Saradnja nacionalne biblioteke i pozorišta – Nadlanu.com\nSaradnja nacionalne biblioteke i pozorišta\nObjavljeno 23. apr 2012. / 15:37:44\nBEOGRAD, 23. aprila 2012. (Beta) – Upravnik Narodnog pozorišta u Beogradu Božidar Djurović i vršilac dužnosti upravnika Narodne biblioteke Srbije Dejan Ristić potpisali su u ponedeljak u Beogradu protokol o saradnji u promociji pozorišne umetnosti i bibliotečko-informacione delatnosti i kulture.\nKako je saopštio nacionalni teatar, na svečanom potpisivanju ugovora u Muzeju Narodnog pozorišta, Djurović je rekao da će dve značajne kulturne institucije od danas saradjivati organizovanije i bolje nego do sada.\nOn je rekao da potpisivanje sporazuma predstavlja nastavak formalizovanja saradnje nacionalnog teatra sa značajnim kulturnim institucijama i dodao da taj dokument mora što pre biti vidljiv i u praksi.\nSporazumom je predvidjeno da sve publikacije Narodnog pozorišta ubuduće budu sačuvane i u Narodnoj biblioteci Srbije.\nRistić je rekao da je nacionalna biblioteka u 180. godišnjici osnivanja započela proces intenzivne saradnje sa najvažnijim nacionalnim ustanovama kulture i nauke u Srbiji, kao i vodećim institucijama u Evropi i svetu.\nPrema njegovim rečima Narodnu biblioteku Srbije dnevno poseti oko 2.000 ljudi, odnosno oko 1.500 korisnika i 500 turista, što je čini jednom od najposećenijih ustanova u zemlji.


IPARD na dlanu - Tradicija, sadašnjost i budućnost - EU u Srbiji\nNebojsa2020-08-06T19:36:35+02:0006/08/2020|Categories: Vesti|Tags: #EUzaTEBE vesti|\nEvropske smernice za program IPARD III, pregovaračka pozicija za poglavlje 11 – Poljoprivreda i ruralni razvoj u pregovorima o priključenju Evropskoj uniji, kao i žene koje su unapredile poljoprivredna gazdinstva koristeći IPARD podsticaje, teme su novog broja dvomesečnog biltena Ministarstva poljoprivrede, šumarstva i vodoprivrede.\n„Važno je naglasiti da će značajno mesto u IPARD III programu imati mladi poljoprivrednici, organska proizvodnja i sve investicije koje su u saglasnosti sa zelenom agendom, što se kod pojedinih mera ogleda kroz dodatni intenzitet pomoći za investicije mladih poljoprivrednika, investicije u planinskim područjima, investicije iz oblasti organske proizvodnje, cirkularne ekonomije, upravljanje otpadom i otpadnim vodama i investicije u obnovljive izvore energije“, navodi se u biltenu.\nIPARD na dlanu donosi i informaciju da je Republika Srbija, nakon ispunjenja merila za otvaranje pregovora u Poglavlju 11 – Poljoprivreda i ruralni razvoj, započela fazu izrade Pregovaračke pozicije u ovoj oblasti.\n„Učestvovala je na Drugom javnom pozivu za podnošenje zahteva za odobravanje projekata za IPARD podsticaje za Investicije u fizičku imovinu poljoprivrednih gazdinstava u nabavku novog traktora. Uspešno je svoje gazdinstvo obnovila novim John Deer traktorom, a IPARD podrška bila je presudna u odluci da se uđe u ovu ozbiljnu i visokovrednu investiciju u mehanizaciju neophodnu za napredak svakog gazdinstva“, piše u biltenu koji možete pronaći na ovom linku.


Vreme je za crvenu liniju između Moskve i Londona\nM. K. 7. aprila 2018. 02:44\nFoto: Thomas Kohler - CC BY 2.0\nKvalitetan dijalog između Rusije i Velike Britanije još dugo neće biti moguć, ali da bi se prevazišli narastajuće nepoverenje i otuđivanje, moralo bi se raditi na ciljanim kontaktima u bezbednosnim krugovima, smatraju stručnjaci dveju država koji su u okviru okruglog stola u Moskvi razmotrili brojne aspekte odnosa koji su zapali u stanje duboke krize.\nEksperti Ruskog saveta za međunarodne poslove (RSMP) i britanskog Kraljevskog ujedinjenog instituta (RUSI), predstavili su zajednički izveštaj o mogućnostima saradnje dveju zemalja u sferi bezbednosti. Eksperti dvaju veoma uglednih instituta bili su angažovani na izradi izveštaja od aprila do decembra 2017. godine. Iako su zaključci doneti pre izbijanja krize zbog „slučaja Skripalj“, „svi bazični problemi, ali i mogućnosti za razvoj odnosa ostaju nepromenjeni“, složili su se autori izveštaja tokom okruglog stola, održanog u medijskoj kući „Rusija sevodnja“.\nKonstatovano je da je afera Skripalj porodila duboku krizu u rusko-britanskim odnosima, i ona još dugo neće moći da bude rešena ili prevaziđena, ali već sada Moskva i London, svesni ozbiljnosti situacije, moraju da traže načine uspostavljanja dijaloga u određenim sferama.\n„Nažalost, sada praktično gotovo i nemamo kanale komunikacije, prekinute su veze između predstavnika vojnih resora dveju zemalja, nema strateškog dijaloga. To je veoma opasno i dovodi do mogućnosti da se dese greške iz nehata, ali sa veoma ozbiljnim negativnim posledicama“, izjavio je Andrej Kortunov, generalni direktor RSMP.\nKortunov je naveo da mali broj ljudi zna da su pre godinu dana Rusija i Velika Britanija nakon dugogodišnjih pregovora obnovile Sporazum o prevenciji incidenata na otvorenom moru. „To je važan dokument“, govori ruski politikolog i naglašava da bi trebalo raditi i na sličnom sporazumu koji bi se ticao vazdušnog prostora, odnosno čije bi odredbe vodile ka smanjivanju mogućnosti da dođe do sudara aviona ili rizičnog manevrisanja u vazduhu.\nLedena lepota ruske prestonice (video)\nTragedija: Mladi britanski par umro u razmaku od nekoliko sati\nKad Moskvu „zapljusnu“ veliki japanski talasi (video)\n„To ne znači da bismo radom na ovakvim sporazumima tek tako zaboravili na sve nesuglasice koje realno postoje, već da je u zajedničkom interesu da se situacija u ovoj fazi makar stabilizuje. Ako uspemo da bar retoriku vratimo na neki prihvatljiviji nivo, onda bi bilo moguće, mada nažalost i dalje veoma sporo, raditi na tome da izađemo iz situacije u kojoj smo se našli. Ovde bi možda mogla da pomogne i naša dijaspora ili da se naši poslovni ljudi više angažuju. Neke od mogućnosti za uspostavljanje dijaloga postoje i čak tu možda i nije potreban državni nivo, već se može realizovati na nekim drugim platformama. Politička volja će se pojaviti kada shvatimo da smo jedni drugima potrebni i da probleme ipak jednostavnije možemo rešiti zajedno, nego da pojedinačno radimo na tome“, zaključio je Kortunov.\nGeneralni direktor Ruskog saveta za međunarodne poslove je podvukao da oni kao institucija veoma cene saradnju sa kolegama iz Kraljevskog instituta.\n„Želim da naglasim da su u okvirima ovog projekta radile ne samo naše kolege sa akademskim zvanjima, već i ljudi koji su bili na visokim državnim funkcijama ili ljudi koji su konsultovali aktivne političare. Na našem projektu su čak bili angažovani i predstavnici MI6. Dakle, to nisu marginalci, maštari ili romantičari, već pragmatični stručnjaci koji shvataju ne samo mogućnosti, nego i to gde su realna ograničenja“, zaključio je Kortunov.\nPuna normalizacija odnosa između Moskve i Londona u doglednoj budućnosti je nemoguća, pragmatično je konstatovano tokom okruglog stola.\n„Nekoliko godina zaredom se niže skandal za skandalom i došlo je do kumulativnog efekta koji ruši poverenje i odnose u celini. Ali baš zato ne bi bilo pametno dugo ostaviti ovakvo stanje stvari“, izjavio je Malkolm Čalmers, zamenik generalnog direktora Kraljevskog instituta RUSI.\n„’Slučaju Skripalj‘ su prethodile sankcije kojima se Velika Britanija pridružila nakon što je Krim ponovo postao deo Rusije, ali je zapravo saradnja faktički zamrznuta još ranije, posle trovanja bivšeg oficira FSB Aleksandra Litvinjenka u Londonu 2006. godine i špijunskog skandala iste godine“, istakao je Čalmers.\nBritanski stručnjak je dodao da bi bilo jako dobro u ovoj situaciji čak i ako bi se dijalog vratio na onaj nivo kakav je bio 2013. godine, do početka ukrajinske krize. Čalmers je ovo obrazložio time da se svetska i evropska bezbednost suočavaju sa sve više izazova, što Rusiju i Britaniju primorava da kao nuklearne države i redovne članice SB UN ipak nađu načina da sarađuju.\nČalmers je u Moskvi boravio tokom prethodne nedelje, između ostalog i zato što je učestvovao na Moskovskoj bezbednosnoj konferenciji. Britanski stručnjak je priznao da su ga mnogi nagovarali da zbog „slučaja Skripalj“ ne prisustvuje ovom prestižnom događaju.\n„Mnogi moji prijatelji i neki saradnici u Londonu su govorili da možda nije pravo vreme da budem učesnik ove konferencije. Moguće je da i u Rusiji ima onih koji smatraju da u ovom trenutku predstavnici Velike Britanije ne bi trebalo da učestvuju na ovom prestižnom događaju u organizaciji Ministarstva odbrane Ruske Federacije. Ja mislim da oni koji tako misle nisu u pravu i da je baš ovo trenutak za otvorene kanale komunikacije, upravo imajući u vidu ozbiljnost situacije sa kojom smo se suočili. Mislim da se pregovori moraju voditi u mirnom i analitičkom maniru“, zaključio je zamenik generalnog direktora Kraljevskog instituta RUSI.\nŠto se tiče oblasti sajber-bezbednosti, Marija Smekalova, koordinatorka programa RSMP, smatra da je upravo ovo sfera koja pruža maksimalne mogućnosti da ne dođe opet do istih grešaka, ali i da se nađu tačke oko kojih bi se moglo sarađivati ili na njima zajednički raditi.\n„Rusija postepeno zaključuje bilateralne sporazume na temu regulisanja sajber-bezbednosti sa mnogim državama. Recimo da sa SAD ovakav sporazum imamo već dosta dugo. Sa Velikom Britanijom se vode pregovori, ali još uvek nema zvaničnog dogovora o uzajamnoj pomoći ili reakciji na incidente u ovoj sferi. Smatram da je ovo pravi trenutak da dođe sporazuma sa Britanijom, imajući u vidu da će se ovog leta u Rusiji održati Svetsko prvenstvo u fudbalu, pa bi ustanovljavanje osnova za stalni kontakt bilo od velike važnosti“, istakla je koordinatorka programa RSMP.\nSmekalova je svoje reči obrazložila činjenicom da su Rusija i SAD neposredno pred održavanje Zimskih olimpijskih igara u Sočiju 2014. godine ustanovile „vruću liniju“, što je stvorilo pozitivne pretpostavke za razvoj odnosa u tom pravcu.\n„Bez obzira na sve političke probleme, svakodnevni kontakti između običnih ljudi, između poslovnih ljudi, turista sa obe strane nisu prestali. Zato bih sajber-prostranstvo i politiku u tom smislu posmatrala kao platformu za različite mogućnosti. Preko biznisa bi trebalo nalaziti rešenja za različite probleme. Rusija uvek tvrdo brani ključnu poziciju UN, što je dobro ali pomalo idealizovano, jer postojanje međunarodnih normi neće sprečiti konflikte“, zaključila je Smekalova.\nGrubeša: Mamić definitivno neće biti izručen Hrvatskoj\nSud u Strazburu: 27.000 evra Gjiniju zbog torture zatvorenika\nUšakov uveren da će Srbija osigurati bezbednost Putina\nUšakov: Putin i Vučić razgovaraće i o gasovodu do Srbije\nRohani: Za nekoliko meseci lansiramo satelit, FRA: Nemojte\nVaradkar: Britanije da prevaziđe svoje crvene linije\nŠvedska: Lider Socijaldemokrata biće predložen za premijera\nSud u Strazburu: 27.000 evra Gjiniju zbog torture…


"Otvorite granicu sa Srbijom DA SPASIMO SEZONU!"\n18:57 - 28 Jul 2020\nPredsednik Opštine Herceg Novi Stevan Katić pozvao je Vladu Crne Gore i Nacionalno koordinaciono telo za zarazne bolesti da odrede datume otvaranja granica sa Srbijom i Rusijom, kako bi se spasio ostatak turističke sezone.\n"Crna Gora doživljava krah turističke sezone, koji bi značajno moglo ublažiti otvaranje granica sa Srbijom i Rusijom, zbog čega pozivam državne organe da razmotre svoje odluke i pod određenim uslovima dozvole ulazak građana iz tih zemalja", naveo je Katić u saopštenju.\nOn je pozvao Vladu i NKT da odrede datume otvaranja granica sa tim državama, iz kojih dolazi najveći broj turista, uz jasne epidemiološke standarde koje je potrebno ispuniti da bi njihovi državljani ušli u Crnu Goru. Katić je, takođe, pozvao Vladu da intenzivira bilateralne odnose kako bi ove zemlje otvorile svoje granice prema Crnoj Gori i da bi bili ostvareni uslovi za obnovu međunarodnog vazdušnog saobraćaja.\n"Važno je poboljšati odnose sa zemljama koje su naši najznačajniji turistički partneri, a to su, pre svega, Srbija, Bosna i Hercegovina i Rusija. Turisti iz tih zemalja tradicionalno ostvaruju najveći broj noćenja i crnogorska državna vlast toga mora biti svesna. U ovakvoj situaciji ne sme biti prostora za donošenje politički motivisanih odluka i podizanje tenzija", poručio je Katić.\nKatić je rekao da je rizik od širenja virusa realnost sa kojom se svaka država suočava prilikom donošenja odluke o otvaranju granica, a da su donosioci odluka odgovorni da na taj izazov odgovore na adekvatan način, što u Crnoj Gori do sada, kako smatra, nije bio slučaj.


Poziv na promociju knjige #ŽeneBiH – Mreža za izgradnju mira\nPoziv na promociju knjige #ŽeneBiH\nU organizaciji udruženja „Naš most“ iz Zenice, pozivamo Vas na promociju knjige #ŽeneBiH, autorica Amile Hrustić Batovanja, Mashe Durkalić i Hatidže Gušić. Promocija će se održati u prostorijama Udruženja „Naš most“ (Maršala Tita 22) u Zenici, u nedjelju, 10. novembra, s početkom u 13 sati.\nKnjiga #ŽeneBiH je umjetnička, aktivistička i istraživačka inicijativa koja sadrži biografije više od 50 bh. žena koje su razbijale stereotipe, unapređivale prava žena i zalagale se za emancipaciju.\nViše informacija o knjizi #ŽeneBiH, autoricama i ilustratoricama/dizajnericama/umjetnicama možete pronaći na web stranici: https://zenebih.ba, gdje u okviru webshopa možete naručiti i svoj primjerak knjige. Ograničen broj primjeraka knjige #ŽeneBiH, kao i #ŽeneBiH bedževi, cekeri i bookmarks, bit će dostupni za kupovinu i u Udruženju „Naš most“ na dan promocije.\nSpahić u Barceloni promovisao OIimpijadu kulture...\nNDC Sarajevo – napredni seminar „Djelovanje u...\nNo to further militarization of security forces\nZaustavite dalju militarizaciju sigurnosnih agencija u...\nAktivnosti članica Mreže za izgradnju mira • Takmičenja i nagrade


Poslijednja izmjena dana Četvrtak, 24 Listopad 2019 23:55\nPortal InfoVodice u suradnji s Beauty studijom Sanja iz Vodica bira fotografiju jeseni u Vodicama. Prijave su završile, a glasovanje će trajati još do 27. listopada do 23:59 sati. Imena sretnih dobitnika objavit ćemo na našem portalu.\nSve fotografije natječaja smještene su u album Jesen u Vodicama na facebook stranici portala Infovodice. Na vama je da svojim „lajkom“ date glas svom favoritu.\nPrva nagrada (masaža tijela u trajanju od 60min vrijednosti 300kn) ide autoru fotke koja bude imala najviše lajkova\nAutor druge fotke koja će imati najviše lajkova dobiva medicinsku pedikuru u vrijednosti 160kn\nNagrade poklanja Beauty studio Sanja iz Vodica povodom devet godina rada


Sastanak delegacija Beograda i Prištine sa specijalnim izaslanikom američkog predsjednika za pregovore Ričardom Grenelom počeo je u Bijeloj kući oko 16 sati po srednjeevropskom vremenu.\n“CILJ OBOSTRANO PRIHVATLJIV DOGOVOR” Nastavak dijaloga Beograda i Prištine 7. septembra u Briselu\nDijalog Beograda i Prištine na visokom političkom nivou uz posredovanje Evropske unije biće nastavljen u ponedjeljak 7. septembra, u Briselu.\nOČEKUJE TEŠKE RAZGOVORE Brnabić: U Vašingtonu o ekonomskoj normalizaciji odnosa\nPremijer Srbije Ana Brnabić izrazila je danas nadu da će delegacija Beograda na predstojećem sastanku sa Prištinom u Vašingtonu uspjeti da otvori ekonomske teme u vezi sa međusobnom i regionalnom saradnjom.\nGRENEL SAGLASAN SA VUČIĆEM "Niko ne zna o kojim pitanjima će se diskutovati u petak"\nSpacijalni savjetnik američkog predsjednika Ričard Grenel izjavio je večeras da će u četvrtak u Vašingtonu "na stolu" biti samo ekonomska pitanja, ali nije isključio mogućnost da se u nastavku u razgovorima otvore i druga pitanja.\nČETIRI PRINCIPA BUDUĆE VLASTI Održan sastanak lidera opozicije u Crnoj Gori\nLideri Rusije i Bjelorusije Vladimir Putin i Aleksandar Lukašenko saglasili su se u vezi sa održavanjem bilateralnog sastanka u Moskvi u narednih nekoliko sedmica, saopšteno je iz pres-službe Kremlja.\n“POZICIJA SRBIJE NIKAD JAČA” Dačić poručio da pitanje statusa Kosova treba da brine Prištinu\nMinistar spoljnih poslova Srbije Ivica Dačić ocijenio je da Beograd ne bi trebalo da iznenađuje ili da brine ako se pominje pitanje statusa Kosova, već Prištinu koja u Vašingtonu nikada nije govorila na tu temu.\nPredsjednik Saveza Srba iz regiona Miodrag Linta ocijenio je današnji sastanak vrha Srbije i Republike Srpske kao najkonkretniji dosad.\nSrpski član Predsjedništva BiH Milorad Dodik, poslije sastanka sa predsjednikom Srbije Aleksandrom Vučićem u Beogradu, rekao je da razumije podršku Srbije Dejtonskom mirovnom sporazumu i podršku teritorijalnom integritetu BiH.\nPredsjednik Srbije Aleksandar Vučić, poslije sastanka sa rukovodstvom Republike Srpske u Beogradu, izjavio je da su imali do sada najsveobuhvatniji sastanak.\nSastanak predsjednika Srbije Aleksandra Vučića i kosovskog premijera Avdulaha Hotija u Bijeloj kući pomjeren je za dva dana, a još nije poznato hoće li razgovorima prisustvovati američki predsjednik Donald Tramp.\nSTEVANDIĆ O SASTANKU SA VUČIĆEM "Navikli smo da saradnja Srpske i Srbije dovodi do političke histerije"\nPredsjednika Ujedinjene Srpske, Nenad Stevandića, oglasio se povodom predstojećeg sastanka rukovodstva Republike Srpske sa predsjednikom Srbije.\nČUDI GA VELIKI INTERES ZA SASTANAK S VUČIĆEM Dodik: Dokument dostavljen predsjedniku Srbije od ranije poznat svima\nSrpski član Predsjedništva BiH Milorad Dodik izjavio je da će dokument koji je dostavio predsjedniku Srbije Aleksandru Vučiću poslati i predsjedniku Hrvatske Zoranu Milanoviću, te liderima PDP i SDA, Branislavu Borenoviću i Bakiru Izetbegoviću.\nPredsjednik Srbije Aleksandar Vučić izjavio je da će sastanak predstavnika Beograda i Prištine u Vašingtonu vjerovatno biti održan 3. i 4. septembra zbog mogućnosti da se na njemu pojavi američki predsjednik Donald Tramp.\nPozdravljam brzu reakciju predsjednika Srbije Aleksandra Vučića na dokument koji su sačinili Milorad Dodik i Željka Cvijanović i sazivanje sastanka u Beogradu, kao i njegovu najavu da će oni tamo iznijeti detalje papira koji su poslali predsjedniku Srbije.\nDo sastanka Beograda i Prištine u Bijeloj kući ostalo je oko dvije sedmice, ali prištinska strana zvanično još nije odlučila ko će biti dio delegacije u Vašingtonu.\nU Osnovnoj školi "Sveti Sava" danas je održan sastanak Aktiva direktora osnovnih škola sa gradonačelnikom Igorom Radojičićem, na kojem je razgovarano o početku školske godine u uslovima aktuelne epidemije.\nPremijer Srbije Ana Brnabić izjavila je da će na sastanku predstavnika Beograda i Prištine u Bijeloj kuću 2. septembra prevashodno biti razgovarano o ekonomskim temama.


Šta je iza sukoba ministarke sa direktorima preduzeća iz gasnog sektora? - Ekonomija - Dnevni list Danas\nPočetna » Ekonomija » Šta je iza sukoba ministarke sa direktorima preduzeća iz gasnog sektora?\nBajatović i Dukić ćute o napadima Zorane Mihajlović\nG. Vlaović17.11.2020. 10:58\nFoto: BETAPHOTO/ MINISTARSTVO RUDARSTVA I ENERGETIKE Zoran Petrovic\nČinjenicu da se vršilac dužnosti direktora preduzeća Transportgas Srbija Stevan Dukić ni juče nije pojavio na sastanku u Vladi Srbije koji je sa direktorima javnih preduzeća u oblasti energetike održala Zorana Mihajlović, ministarka rudarstva i energetike, ona je pripisala „velikom trudu pojedinaca da se sakrije poslovanje“ tog preduzeća.\nZorana Mihajlović je istakla da odbijanjem komunikacije sa Ministarstvom energetike Dukić „štiti privatne interese“ direktora Srbijagasa Dušana Bajatovića, koji mu kako tvrdi zabranjuje da se pojavi na sastancima u Vladi koje ona zakazuje.\nDodala je da „Dukić misli da nedolaskom na sastanak može još neko vreme da sačuva svoju poziciju i da izbegne odgovore na pitanja o poslovanju ove firme, ali da nijedan direktor preduzeća nije iznad države koja ga je osnovala, pa ni direktor Transportgasa“.\nMinistarka Mihajlović je dodala i da u Transportgasu odbijaju svaku komunikaciju sa resornim ministarstvom a Dukića optužila da „potpisuje akte Transportgasa iako nije izabran u skladu sa zakonskom procedurom, što samim tim postavlja pitanje validnosti svih akata koje je kao direktor potpisao“.\nPrema njenim rečima, Dukić pored plate koju prima kao direktor Transportgasa a „koja je nekoliko puta veća od prosečne plate koju primaju stotine hiljada vrednih muškaraca i žena zaposlenih u Srbiji, on prima i još jednu platu veću od 5.000 evra u Gastransu“.\nReč je o preduzeću koje je investitor za izgradnju deonice gasovoda „Turski tok“ kroz Srbiju.\nNjegov osnivač je preduzeće Saut strim Serbia (South Stream Serbia) iz Švajcarske, u kojem je 51 odsto kapitala vlasništvo ruskog Gasproma, a 49 odsto Srbijagasa.\nMinistarka Mihajlović ističe da na tom projektu određeni radovi kasne u odnosu na dinamiku i to upravo na onim poslovima koji su obaveza Srbijagasa.\nJavnom prozivkom Stevana Dukića, ministarka rudarstva i energetike Zorana Mihajlović nastavlja svoj sukob sa poslovodstvom Srbijagasa i njegove ćerka firme Transportgasa.\nPodsećanja radi, prethodno je ministarka Mihajlović sa sastanka u Vladi Srbije udaljila direktora Srbijagasa Dušana Bajatovića zbog toga što se na njemu nije pojavio sa saradnicima kako je traženo, nego je došao sam.\nTom sastanku, a da nije opravdao svoje odsustvo, Dukić nije prisustvovao pa je Zorana Mihajlović izjavila da će zbog toga biti pozvan na odgovornost.\nOno što je interesantno je da Zorana Mihajlović nakon drugog Dukićevog neodazivanja na njen poziv da prisustvuje sastanku, bar u javnosti, nije iznela zahtev za njegovu smenu.\nKomentarišući sukob između Zorane Mihajlović i Dušana Bajatovića, premijerka Ana Brnabić je istakla da se nada da će njih dvoje „naći način da sarađuju“.\nSagovornik Danasa blizak Vladi Srbije tvrdi da sukob sa, u prvom redu Bajatovićem, ne predstavlja samostalni čin ministarke Mihajlović.\n– Kao što čestitka na pobedi na predsedničkim izborima u Sjedinjenim Američkim Državama Džou Bajdenu nije bila samostalan čin Mihajlovićeve tako to nije ni ovaj sukob sa čelnicima preduzeća u gasnom sektoru. Za to što radi Zorana Mihajlović ima podršku svoje Srpske napredne stranke, što znači i premijerke Ane Brnabić i naravno predsednika Srbije Aleksandra Vučića. Sve što radi po tom pitanju Zorana Mihajlović čini zbog lične promocije a rukovodstvo SNS je u tome ne zaustavlja jer i najveća stranka u vladajućoj koaliciji ima koristi od toga. Naime, Bajatović je kompromitovan u javnosti kao dugogodišnji bahat direktor koji ima enormna primanja. Bajatović je na poziciji prvog čoveka Srbijagasa ostao kao socijalista, koalicionim dogovorom SNS i SPS. Napad Zorane Mihajlović na takvog direktora donosi političke poene njoj ali i SNS. Mihajlović na taj način u javnosti pokušava da se prikaže kao neustrašiva i beskompromisna – objašnjava naš sagovornik.\nNa spekulacije u javnosti da je suština sukoba obračun dva poslovna lobija, američkog s jedne strane, koga predstavlja Zorana Mihajlovića, a ruskog s druge, koja predstavlja Dušan Bajatović, naš sagovornik ističe da je to u konkretnom slučaju u drugom planu.\n– Naprednjacima je bitno samo da u tom svom pohodu na Bajatovića, Zorana Mihajlović ne pretera i ugrozi interes stranke – navodi naš sagovornik.\nGeneralni sekretar Udruženja za gas Srbije Vojislav Vuletić kaže za Danas da način na koji se Zorana Mihajlović obračunava sa svojim saradnicima ne priliči ministarki.\n– Ako ima nesporazume sa direktorima javnih preduzeća, ona to treba da reši sa njima „unutar kuće“ a ne da informacije o tome iznosi na ovakav način u javnost. To nije baš pristojno ponašanje kada je reč o nosiocima vlasti. Takvo njeno ponašanje šteti i Vladi Srbije. U suštini, Zorana Mihajlović ne poznaje sektor kojim rukovodi i činom koji prikazuje u javnosti to pokušava da sakrije – smatra naš sagovornik.\nKontaktirali smo juče i direktora Srbijagasa Dušana Bajatovića, koji se inače trenutno u kućnoj izolaciji leči od korona virusa, da prokomentariše tvrdnje Zorane Mihajlović da Dukić „štiti njegove privatne interese“ kao i to što ga je ministarka svojevremeno izbacila sa sastanka u Vladi međutim do zaključenja ovog izdanja od Bajatovića nismo dobili nikakav odgovor.\nNi od Stevana Dukića juče nije bilo moguće dobiti komentar, pošto nam je objašnjeno da „direktor nije na poslu“.\nDušan BajatovićnapadiSrbijagasStevan DukićsukobTransportgasZorana MihajlovićBeograd\n8 reagovanja na “Šta je iza sukoba ministarke sa direktorima preduzeća iz gasnog sektora?”\n17. novembra 2020. u 11.50\nJoš jedna predstava za javnost . Prosečan birač SNS ceo život smišlja izgovore zasto nešto nije uradio ili zasto je nekog prevario. I zorana će da smisli izgovor i kreće sledeća tema. Šta ima da ga propituje : posalje revizora i poresku i sve jasno.\n18. novembra 2020. u 14.13\nOvà osoba nije sposobna da vodi ovo ministarstvo napravice haos .Ako presednik podrzava zbog stava bolje je drzati u satoru da pisa iz njega nego van pa da pisa u sator na kraju bicemo svi popisani\n17. novembra 2020. u 12.04\nBiće, ipak, da se tu pre stvari vrte oko novca. I to za finansiranje stranaka, a boga mi, i za pojedince u njihovim vrhovima. Ne može da se finansira samo stranka iz koje dolazi direktor. Mora da se zna ko je najjači.\n17. novembra 2020. u 13.58\nSve je to ista banda neznalica\n18. novembra 2020. u 15.19\nNeka pita anu kako je prosla kompanija koju je ona vodila za izgradnju vetro parka i dali je ovo stav vlade ili slobodnog strelca\nOvo je priprema nuklearnog lobija za izgradnju nuklarnih elektrana zivi boli pa videli\n17. novembra 2020. u 12.05\nZorka, pištaljku u usta a šerpu u šake i zviždi i lupaj. Mislim, protestuj.\nSvet • danas 22:51


Opštinska uprava je kupila kućice od drveta koje bi se koristile za prodaju poljoprivrednih proizvoda, eventualno i drugih proizvoda npr. slika, proizvoda domaće radinosti i sl. Te kućice su date na korišćenje Turističkoj organizaciji koja namerava da iste u nekom postupku daje fizičkim licima i preduzetnicima po kriterijumima koje bude odredila. Na koji način vršiti dodelu kućica licima da u određenom vremenskom periodu iste koriste? Kakvu nadoknadu za to treba da plaćaju? – MED III\nOpštinska uprava je kupila kućice od drveta koje bi se koristile za prodaju poljoprivrednih proizvoda, eventualno i drugih proizvoda npr. slika, proizvoda domaće radinosti i sl. Te kućice su date na korišćenje Turističkoj organizaciji koja namerava da iste u nekom postupku daje fizičkim licima i preduzetnicima po kriterijumima koje bude odredila.\nNa koji način vršiti dodelu kućica licima da u određenom vremenskom periodu iste koriste? Kakvu nadoknadu za to treba da plaćaju?\nNačin dodele kućica fizičkim licima i preduzetnicima u određenom vremenskom periodu nije u nadležnosti LPA.\nPrvo pitanje je da li se kućice postavljaju na javnoj površini ili ne, da li se koriste za obavljanje poslovne ili druge delatnosti.\nPrema Zakonu o naknadama za korišćenje javnih površina, čl. 236, naknade za korišćenje javne površine, su, između ostalog i naknade za korišćenje prostora na javnoj površini u poslovne i druge svrhe.\nJLS treba da ima donetu odluku o postavljanju privremenih objekata na teritoriji JLS kojom treba da bude uređeno: vrsta, izgled, uslovi i način postavljanja, korišćenja i uklanjanja manjih montažnih objekata privremenog karaktera na javnim i drugim površinama na teritoriji vaše JLS, vršenje nadzora nad primenom odredaba te odluke i inspekcijski nadzor.\nSvakako bi trebalo da postoji plan postavljanja ovih objekata, kao i da se isti dodeljuju sprovođenjem javnog konkursa.\nOvi postupci, kao i priprema odluke i izdavanje odobrenja nisu u nadležnosti LPA, već drugih organizacionih delova vaše JLS.


Messi produžio ugovor sa Barcelonom do juna 2021. godine – In reformator\nMessi produžio ugovor sa Barcelonom do juna 2021. godine\nJuli 5, 2017 Urednik 326 Views barcelona, lionel messi, ugovor\nArgentinac Lionel Messi (30), jedan od najboljih fudbalera današnjice, produžio je ugovor sa Barcelonom do juna 2021. godine, saopštili su iz katalonskog kluba, prenosi Anadolu Agency (AA).\n“Ugovor će biti potpisan u narednim danima, kada Messi dođe na klupske pripreme za narednu sezonu. Klub je veoma zadovoljan obnovom ugovora i odanošću kakvu je pokazao Messi, najbolji igrač u klupskoj istoriji, koji je cijelu profesionalnu karijeru proveo u Barceloni i koji je vodio tim do nevjerovatnih uspjeha, koji nikada nisu viđeni u svjetskom fudbalu“, naveli su iz Barcelone.\nMessi je 2000. kao 13-godišnjak stigao u “Barcinu“ akademiju iz Newll's Old Boysa. Nakon što je impresionirao sve u klubu u svim starosnim kategorijama sa 16 godina je debitova za prvi tim u prijateljskoj utakmici sa Portom. Od tada je za “Barcu“ odigrao 583 takmičarske utakmica i postigao 507 golova, čime je postao najbolji klupski strijelac u istoriji.\n← Broj žrtava u eksploziji cisterne u Pakistanu porastao na 207\nPočela redovna sjednica, poslanici o radu Vijeća ministara BiH →


NINA ĐOGANI SA BRATOM POZNATOG PEVAČA Dok njena porodica pravi haos u "Zadruzi", ona pokazala kako se provodi\nDok se ostatak porodice Đogani u "Zadruzi" svakodnevno svađa, čini se da Nina Đogani uz pomoć prijatelja pokušava da što lakše prebrodi period koji je težak za njenu porodicu.\nNina Đogani sa društvom\nNina vreme provodi u društvu svog dečka, ali i prijatelja, sa kojima je snimila zabavan video klip koji je osvanuo na društvenim mrežama.\nOna je sa društvom đuskala u stanu, nasmejana i raspoložena, a mnogi su odmah primetili da je pored nje bio rođeni brat pevača Sava Perovića, Bogoljub Perović.\nBudući da je Savo najbolji drug njene sestre Lune, Bogoljub i Nina su se očigledno zbližili te mnogo vremena provode zajedno.\nVIDEO: Luna i Anabela saznale da Nina daje izjave medijima


Davor Dragičević traži ostavke rukovodstva MUP RS i Tužilaštva | BL Portal\nDavor Dragičević traži ostavke rukovodstva MUP RS i Tužilaštva\n–Očigledno da Lukač i ostali više ne uživaju podršku svojih saradnika, građana, a po našim saznanjima i dobar dio pripadnika policije nije za njih. U interesu građana insistiraću da svi navedeni daju ostavke jer su ovo namjerno uradili kako bi ukrali vrijeme i pomogli ubicama – poručio je Dragičević.\nZahtijevam da se do 30. decembra do 18 časova, odnosno do početka skupa “Pravda za Davida” uhapse Filip Ćulum, Đorđe Rađen, Zoran Bošnjak, Mikica Marjanac, Siniša Kojdić, inspektor Bojan Karanović. Takođe, tražim da se pod mjere nazdora stave ostali neimenovani koji su održali kriminalnu pres konferenciju MUP-a RS – pojasnio je Davidov otac.\nBorenović: “Biću sa obje ruke protiv ako ekonomski grobar Tegeltija bude kandidat za predsjedavajućeg Savjeta ministara”


Željko Komšić, predsjednik Demokratske fronte, pozvao je Milorada Dodika, predsjednika Saveza nezavisnih socijaldemokrata da se vrati radu institucija Bosne i Hercegovine.\n„Štetu od njegovih postupaka će snositi građani Republike Srpske, jer upravo smo govorili o tome, o povlačenju investitora iz BiH. Ovdje u Predsjedništvu imate dosta ugovora koji su finansijske naravi, veliki dio novca treba da ide i u Republiku Srpsku zato je takva vrsta djelovanja nepotrebna i nanosi štetu ljudima u čije ime gospodin Dodik kaže da govori", kazao je Komšić nakon sastanka sa predsjednicima Stranke demokratske akcije Bakirom Izetbegovićem i predsjednikom Saveza za bolju budućnost Fahrudinom Radončićem, u srijedu, u Sarajevu.\nKako je rekao Radončić, nakon sastanka, susret ove trojice lidera je održan „kako bi rekli Dodiku da postoji crvena linija i metode da se odgovori na nešto što se zove očuvanje BiH.“\nBakir Izetbegović, lider SDA, poručio je da će „svaka prijetnja i aktivnost koja bude usmjerena na teritorijalni integritet Bosne i Hercegovine dobiti snažan i odlučan odgovor svim raspoloživim sredstvima“.\nDodao je i da „naš odgovor mora biti zajednički, sa svim probosanskim stranama, sa HDZ-om, sa Tužilaštvom BiH i OHR-om, odnosno PIC-om. „\nIzetbegović je pozvao HDZ da predloži ime predsjednika Federacije BiH i krene u proces uspostave vlasti na nivou entiteta.\nInače Milorad Dodik traži odlazak stranih sudija iz Ustavnog suda BiH. SNSD i HDZ su uputili u proceduru u Zastupničkom domu Parlamenta Bosne i Hercegovine zajednički Prijedlog zakona o izboru sudija Ustavnog suda BiH.\nPovod za to je posljednja odluka Ustavnog suda BiH, donesena početkom februara, po kojoj se svo poljoprivredno zemljište u Republici Srpskoj smatra imovinom Bosne i Hercegovine, a ne entiteta, kako je to izglasala Skupština RS, krajem 2019. godine.


Ivan Bosiljčić: Privilegija je igrati sa Danicom Maksimović i Nebojšom Dugalićem - Hello! magazin\nIvan Bosiljčić: Privilegija je igrati sa Danicom Maksimović i Nebojšom Dugalićem\nJednog od najpoznatijih junaka srpske književnosti Maneta Kujundžiju u mjuziklu “Zona Zamfirova” briljantno je izneo Ivan Bosiljčić. Predstava Pozorišta na Terazijama je u subotu otvorila Sterijino pozorje u Novom Sadu, a glumac iz Užica je o svojoj ulozi i prelasku u Narodno pozorište progovorio za bilten najznačajnijeg pozorišnog festivala.\n– Još kao student maštao sam o mnogo čemu što se tiče teatra, na prvom mestu da igram s bardovima. Nebojšu Dugalića sam gledao u “Prokletoj avliji” i još i danas se divim načinu na koji je izneo ulogu za koju je nagrađen Sterijinim odličjem. To je bio i glavni motiv da ostanem u poslu, ta mogućnost da radim s ljudima kao što su Danica Maksimović ili Dugalić, jer to je privilegija. Zahvalan sam Bogu što s takvim kolegama ne samo stojim na sceni nego s njima ulazim u glumački klinč. Oni su inspiracija i posle scene s njima, izlazim bolji kao umetnik, što daje balans mom glumačkom biću. Meni je to dovoljno, nagrada za sav trud koji sam uložio u Maneta – kaže Bosiljčić.\nOn ističe da je veoma zadovoljan reakcijom publike:\n– U Novom Sadu sam studirao i dobro znam kakva je pozorijanska publika. Mogućnost da se desi ljubav između bogate Zone i siromašnog Maneta je na nivou nemogućeg, i baš to je izazov za avanturistu koji ide do ivice smrti. Sve je povišeno i meni je to najuzbudljiviji deo predstave.\nIako je otišao iz Pozorišta na Terazijama uz dosta halabuke, Bosiljčić kaže da nije zauvek napustio tu kuću:\n– Na moju veliku radost, ove sezone zaposlio sam se u Narodnom pozorištu. Terazije su uvek otvorene za sve glumce koji znaju da igraju i pevaju i svaka predstava je miks gostujućih i stalno zaposlenih glumaca. Verujem da će za mene i dalje biti mesta u toj kući.\nTagovi: ivan bosiljcicsterijino pozorje\nMet Dejmon: Velika transformacija za potrebe novog filma